|  |
| --- |
| PATVIRTINTAVilniaus apskrities vyriausiojo policijos komisariato viršininko2010 m. lapkričio 15 d. įsakymu Nr. 10-V-678 |

VILNIAUS APSKRITIES VYRIAUSIOJO POLICIJOS KOMISARIATO SUPAPRASTINTŲ VIEŠŲJŲ PIRKIMŲ TAISYKLĖS

TURINYS

I. BENDROSIOS NUOSTATOS ........................................................................................................2

II. SUPAPRASTINTŲ PIRKIMŲ PLANAVIMAS ...........................................................................4

III. SUPAPRASTINTŲ PIRKIMŲ ATLIKIMAS. SUPAPRASTINTUS PIRKIMUS ATLIEKANTYS ASMENYS .............................................................................................................4

IV. SUPAPRASTINTŲ PIRKIMŲ PASKELBIMAS ........................................................................6

V. PIRKIMO DOKUMENTŲ RENGIMAS, PAAIŠKINIMAI, TEIKIMAS ....................................6

VI. REIKALAVIMAI PASIŪLYMŲ IR PARAIŠKŲ RENGIMUI ..................................................9

VII. TECHNINĖ SPECIFIKACIJA ..................................................................................................10

VIII. TIEKĖJŲ KVALIFIKACIJOS PATIKRINIMAS ...................................................................11

IX. PASIŪLYMŲ NAGRINĖJIMAS IR VERTINIMAS ................................................................12

X. PIRKIMO SUTARTIS .................................................................................................................15

XI. PRELIMINARIOJI SUTARTIS .................................................................................................16

XII. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS ...........................17

XIII. SUPAPRASTINTAS ATVIRAS KONKURSAS ....................................................................20

XIV. SUPAPRASTINTAS RIBOTAS KONKURSAS ....................................................................20

XV. SUPAPRASTINTOS SKELBIAMOS DERYBOS ...................................................................21

XVI. APKLAUSA .............................................................................................................................22

XVII. SUPAPRASTINTAS KONKURENCINIS DIALOGAS .......................................................22

XVIII. SUPAPRASTINTAS PROJEKTO KONKURSAS ..............................................................24

XIX. ELEKTRONINIS AUKCIONAS .............................................................................................25

XX. DINAMINĖ PIRKIMŲ SISTEMA ...........................................................................................27

XXI. MAŽOS VERTĖS PIRKIMŲ YPATUMAI ............................................................................28

XXII. SUPAPRASTINTŲ PIRKIMŲ DOKUMENTAVIMAS. ATASKAITŲ PATEIKIMAS .....29

XXIII. INFORMACIJOS APIE SUPAPRASTINTUS PIRKIMUS TEIKIMAS .............................29

XXIV. GINČŲ NAGRINĖJIMAS ....................................................................................................30

**I. BENDROSIOS NUOSTATOS**

1. Vilniaus apskrities vyriausiojo policijos komisariato(toliau – Vilniaus aps. VPK) supaprastintų viešųjų pirkimų taisyklės (toliau – Taisyklės) parengtos vadovaujantis Lietuvos Respublikos viešųjų pirkimų įstatymu (Žin., 1996, Nr. [84-2000](http://www3.lrs.lt/pls/inter/dokpaieska.showdoc_l?p_id=30614); 2006, Nr. [4-102](http://www3.lrs.lt/pls/inter/dokpaieska.showdoc_l?p_id=268778); 2008, Nr. [81-3179](http://www3.lrs.lt/pls/inter/dokpaieska.showdoc_l?p_id=324492); 2009, Nr. [93-3986](http://www3.lrs.lt/pls/inter/dokpaieska.showdoc_l?p_id=350408); 2010, Nr. [25-1174](http://www3.lrs.lt/pls/inter/dokpaieska.showdoc_l?p_id=365476)) (toliau – Viešųjų pirkimų įstatymas), kitais viešuosius pirkimus (toliau – pirkimai) reglamentuojančiais teisės aktais.

2. Taisyklės nustato supaprastintų pirkimų organizavimo ir planavimo tvarką, supaprastintus pirkimus atliekančius asmenis, supaprastintų pirkimų būdus ir jų atlikimo, ginčų nagrinėjimo procedūras, pirkimo dokumentų rengimo ir teikimo tiekėjams reikalavimus. Supaprastinto pirkimo pradžią ir pabaigą apibrėžia Viešųjų pirkimų įstatymas.

3. Atlikdamas supaprastintus pirkimus, Vilniaus aps. VPK vadovaujasi Viešųjų pirkimų įstatymu, šiomis Taisyklėmis, Lietuvos Respublikos civiliniu kodeksu (Žin., 2000, Nr. 74-2262) (toliau – CK), kitais įstatymais ir poįstatyminiais teisės aktais.

4. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. priimant sprendimus dėl pirkimo dokumentų sąlygų, vadovaujamasi racionalumo principu.

5.  Vilniaus aps. VPK vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Vilniaus aps. VPK gali reikalauti, kad, ūkio subjektų jungtinės grupės pasiūlymą (projektą) pripažinus geriausiu ir Vilniaus aps. VPK pasiūlius sudaryti pirkimo pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina, siekiant tinkamai įvykdyti pirkimo sutartį.

6. Atlikdamas supaprastintus pirkimus, Vilniaus aps. VPK atsižvelgia į visuomenės poreikius socialinėje srityje, aplinkos apsaugos reikalavimus. Vadovaujamasi Viešųjų pirkimų įstatymo 13 ir 91 straipsnio, Lietuvos Respublikos Vyriausybės 2007 m. rugpjūčio 8 d. nutarimo Nr. 804 „Dėl Nacionalinės žaliųjų pirkimų įgyvendinimo programos patvirtinimo“ (Žin., 2007, Nr. 90-3573), kitų teisės aktų nuostatomis.

7. Šios taisyklės netaikomos Viešųjų pirkimų įstatymo 10 straipsnyje nustatytais atvejais.

8. Viešųjų pirkimų komisija (toliau – Komisija) ir pirkimų vykdytojai turi skatinti tiekėjų konkurenciją, siekdami naudingiausių Vilniaus aps. VPK tiekėjų pasiūlymų ir racionalaus pirkimui skirtų lėšų panaudojimo. Visiems tiekėjams turi būti keliami vienodi reikalavimai ir prašoma pateikti to paties pobūdžio informaciją. Nei keliami reikalavimai, nei prašoma informacija negali dirbtinai diskriminuoti tiekėjų ir riboti konkurencijos.

9. Vilniaus aps. VPK prekių, paslaugų ir darbų supaprastintus pirkimus (toliau – supaprastinti pirkimai) gali atlikti Viešųjų pirkimų įstatymo 84 straipsnyje nustatytais atvejais.

10. Taisyklėse naudojamos sąvokos:

10.1. **Pirkimo vykdytojas** – Vilniaus aps. VPK viršininko įsakymu paskirtasVilniaus aps. VPK valstybės tarnautojas, darbuotojas ar pareigūnas (toliau – darbuotojas), kuris Taisyklių nustatyta tvarka organizuoja ir atlieka mažos vertės supaprastintus pirkimus, kai tokių pirkimų atlikti nepavedama Viešųjų pirkimų komisijai;

10.2. **Pirkimo iniciatorius** – Vilniaus aps. VPK padalinys, valstybės tarnautojas (darbuotojas), kuris nurodė poreikį įsigyti reikalingas prekes, paslaugas arba darbus;

10.3. **Verčių skaičiuotojas –** Vilniaus aps. VPKviršininko įsakymu paskirtas pirkimų verčių apskaitą vedantis Finansų skyriaus darbuotojas;

10.4. **Mažos vertės pirkimai** – supaprastinti pirkimai, kai yra bent viena iš šių sąlygų:

1) prekių ar paslaugų pirkimo vertė yra mažesnė kaip 100 tūkst. Lt (be pridėtinės vertės mokesčio), o darbų vertė mažesnė kaip 500 tūkst. Lt (be pridėtinės vertės mokesčio);

2) perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai numatoma sudaryti atskirą pirkimo sutartį ir kuri yra ne didesnė kaip 10 procentų bendros visų pirkimo dalių vertės perkant panašias prekes ir paslaugas ir ne didesnė kaip 1,5 procento bendros visų pirkimo dalių vertės perkant darbus;

10.5. **supaprastintas atviras konkursas**–supaprastinto pirkimo būdas, kai kiekvienas suinteresuotas tiekėjas gali pateikti pasiūlymą;

10.6. **Supaprastintas ribotas konkursas**– supaprastinto pirkimo būdas,kaiparaiškas dalyvauti konkurse gali pateikti visi norintys konkurse dalyvauti tiekėjai, opasiūlymus konkursui – tik Vilniaus aps. VPK pakviesti tiekėjai;

10.7. **Supaprastintos skelbiamos derybos** – supaprastinto pirkimo būdas, kai paraiškas dalyvauti derybose gali pateikti visi tiekėjai, o perkančioji organizacija su visais ar atrinktais tiekėjais derasi dėl pirkimo sutarties sąlygų;

10.8. **Apklausa** – supaprastinto pirkimo būdas, kai Vilniaus aps. VPK raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo:

10.8.1. **Apklausa raštu** – Vilniaus aps. VPK raštiškas kreipimasis į tiekėjus (-ą) su prašymu pateikti pasiūlymus. Apklausiant raštu, tiekėjai (-jas) savo pasiūlymus privalo pateikti raštu. Raštu pasiūlymus gali būti prašoma pateikti faksu, elektroniniu paštu, Centrinėje viešųjų pirkimų informacinėje sistemoje ar vokuose. Vilniaus aps. VPK gali nereikalauti, kad pasiūlymas būtų pasirašytas, elektroninėmis priemonėmis pateikiamas pasiūlymas – užkoduotas (užšifruotas);

10.8.2. **Apklausa žodžiu** – Vilniaus aps. VPK žodinis (gali būti ir raštu) kreipimasis į tiekėjus (-ą) su prašymu pateikti pasiūlymus. Taip pat galima pasinaudoti viešai tiekėjų pateikta informacija (reklama internete ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai. Apklausiant žodžiu, su tiekėjais taip pat bendraujama asmeniškai arba telefonu. Tiekėjai pateikti savo pasiūlymų raštu neprivalo. Žodžiu gali būti bendraujama (kreipiamasi į tiekėjus, pateikiami pasiūlymai), kai pirkimas vykdomas apklausos būdu;

10.9. **Supaprastintas konkurencinis dialogas** – supaprastinto pirkimo būdas, kai kiekvienas tiekėjas gali pateikti paraišką dalyvauti pirkimo procedūrose ir Vilniaus aps. VPK veda dialogą su atrinktais kandidatais, norėdamas atrinktivieną ar keletą tinkamų, jo reikalavimus atitinkančių alternatyvių sprendinių*,* kurių pagrindu pasirinktus kandidatus kviečia pateikti pasiūlymus;

10.10. **Supaprastintas projekto konkursas** – supaprastinto pirkimo būdas, kai Vilniaus aps. VPK suteikiama galimybė įsigyti konkursui pateiktą ir vertinimo komisijos (žiuri) išrinktą planą ar projektą (teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingų ar panašaus pobūdžio paslaugų). Konkurso dalyviams gali būti skiriami prizai ar piniginės išmokos;

10.11. **Kvalifikacijos patikrinimas** – procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus;

10.12. **Numatomo pirkimo** **vertė** (toliau – pirkimo vertė) – Vilniaus aps. VPK numatomų sudaryti pirkimosutarčių vertė, skaičiuojama imant visą mokėtiną sumą be pridėtinės vertės mokesčio, įskaitant visas sutarčių pasirinkimo ir pratęsimo galimybes. Pirkimo vertė skaičiuojama pirkimo pradžiai, atsižvelgiant į visą to paties tipo prekių ar paslaugų arba tam pačiam objektui skirtą darbų pirkimo sutarčių vertę;

10.13. **Alternatyvus pasiūlymas** – pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos;

10.14. **Aprašomasis dokumentas** – vykdant pirkimą supaprastinto konkurencinio dialogo būdu, tiekėjams pateikiamas techninėms specifikacijoms analogiškas dokumentas, kuriame pirkimo objekto savybės apibūdinamos labiau aprašomuoju pobūdžiu nei įprastinėse techninėse specifikacijose. Aprašomajame dokumente gali būti pateikiamos ir teisinės, administracinės, sutartinės ar kitokios sąlygos, susijusios su konkurencinio dialogo vykdymu;

10.15. kitos Taisyklėse vartojamos sąvokos nustatytos Viešųjų pirkimų įstatyme;

10.16. visos šiose Taisyklėse esančios piniginės vertės nurodytos be pridėtinės vertės mokesčio (toliau – PVM).

**II. SUPAPRASTINTŲ PIRKIMŲ PLANAVIMAS**

11. Vilniaus aps. VPK Logistikos skyriaus Viešųjų pirkimų poskyris (toliau – Viešųjų pirkimų poskyris) iki kiekvienų kalendorinių metų kovo 15 d. sudaro informacijos apie einamaisiais metais numatomus vykdyti pirkimus suvestinę (toliau – pirkimų planas). Pirkimų planas kasmet ne vėliau kaip iki kovo 15 d. (o šį planą patikslinus – nedelsiant) skelbiamas Centrinėje viešųjų pirkimų infomacinėje sistemoje ir Vilniaus aps. VPK tinkalapyje. Esant reikalui, pirkimų planas peržiūrimas ir tikslinamas. Sudarant pirkimų planą vadovaujamasi Viešųjų pirkimų tarnybos direktoriaus įsakymu Nr. 1S-42 (aktualia jo redakcija).

12. Pirkimo planas sudaromas tokia tvarka:

12.1. Viešųjų pirkimų poskyris, gavęs iš Vilniaus aps. VPK Finansų skyriaus (toliau – Finansų skyrius) informaciją apie atitinkamiems metams galimus skirti maksimalius asignavimus, suderina su Viešųjų pirkimų komisijos pirmininku būtinų Vilniaus aps. VPK pirkimų poreikį;

12.2. Viešųjų pirkimų poskyris, vadovaudamasis Viešųjų pirkimų įstatymo 9 straipsnio nuostatomis ir Viešųjų pirkimų tarnybos direktoriaus 2003 m. vasario 26 d. įsakymu Nr. 1S-26 patvirtinta Numatomo viešojo pirkimo vertės nustatymo metodika (Žin., 2003, Nr. 22-949; 2006, Nr. 12-454) (aktualia jos redakcija), kartu su Vilniaus aps. VPK viršininko įsakymu paskirtu asmeniu (toliau – verčių skaičiuotojas) apskaičiuoja numatomų pirkimų vertę. Pirkimų vertė apskaičiuojama remiantis sudarytų sutarčių faktine ir numatomų sudaryti sutarčių planuojama verte, skaičiuojamosiomis kainomis, panašių pirkimų praktika, rinkos ir kt. tyrimais.

13. Informacijos suvestinė pateikiama Pirkimo iniciatoriams pagrindinėms pirkimo sąlygoms rengti.

**III. SUPAPRASTINTŲ PIRKIMŲ ATLIKIMAS.
SUPAPRASTINTUS PIRKIMUS ATLIEKANTYS ASMENYS**

14. Vadovaujantis Viešųjų pirkimų įstatymo 16 straipsniu, supaprastintus pirkimus vykdo Vilniaus aps. VPK viršininko įsakymu sudaryta Komisija. Mažos vertės pirkimus vykdo Komisija arba Pirkimo vykdytojas. Komisijos pirmininku, jos nariais, Pirkimo vykdytoju skiriami nepriekaištingos reputacijos asmenys. Komisijos sekretoriumi skiriamas vienas iš Komisijos narių (sprendimas fiksuojamas Viešųjų pirkimų komisijos protokolu). Jei supaprastinto projekto konkurso dalyviams keliami profesiniai reikalavimai, tai ne mažiau kaip trečdalis Komisijos narių turi būti tokios pačios arba artimos kvalifikacijos.

15. Mažos vertės pirkimus vykdo **Komisija**, kai planuojama **prekių, paslaugų ar darbų** pirkimo sutarties vertė **viršija 20 000 Lt**.

16. Vilniaus aps. VPK viršininkas turi teisę priimti sprendimą pavesti supaprastintą pirkimą vykdyti Pirkimo vykdytojui arba Komisijai, neatsižvelgdamas į Taisyklių 15 punkte nustatytas aplinkybes.

17.  Komisija dirba pagal Vilniaus aps. VPK viršininko patvirtintą Nuolatinės viešųjų pirkimų komisijos darbo reglamentą. Komisijai turi būti nustatytos užduotys ir suteikti visi užduotims vykdyti reikalingi įgaliojimai. Komisija sprendimus priima savarankiškai ir yra nepriklausoma.

18. Tuo pačiu metu atliekamiems keliems supaprastintiems pirkimams gali būti sudarytos kelios Komisijos ar paskirti keli Pirkimo vykdytojai. Vilniaus aps. VPK viršininkas, vadovaudamasis Viešųjų pirkimų įstatymu, įsakymu gali sudaryti atskirą Komisiją konkrečiam pirkimui įvykdyti.

19. Supaprastintus pirkimus vykdantys Komisijos nariai ir Pirkimo vykdytojai turi būti pasirašę nešališkumo deklaraciją ir konfidencialumo pasižadėjimą. Komisija ir Pirkimo vykdytojai turi teisę kviestis ekspertus (specialistus).

20. Supaprastintas pirkimas atliekamas šiais etapais:

20.1. Pirkimo iniciatorius dėl supaprastinto pirkimo atlikimo teikia tarnybinį prašymą su paraiška-užduotimi (3 priedas), joje nurodydamas pagrindines pirkimo sąlygas, Vilniaus aps. VPK viršininkui ar jo įgaliotam asmeniui. Kai numatoma pirkimo vertė numatoma mažesnė nei 3 000 Lt, tarnybinis prašymas teikiamas Vilniaus aps. VPK Logistikos skyriaus vedėjui ar pavaduotojui. Paraiška-užduotis prieš pateikiant viršininkui ar jo įgaliotam asmeniui, Logistikos skyriaus vedėjui ar pavaduotojui, turi būti vizuojama Viešųjų pirkimų poskyrio, o tarnybinis prašymas – Finansų skyriaus;

20.2. prieš atliekant pirkimą, turi būti gauta pažyma iš Finansų skyriaus pirkimų vertės apskaitą vedančio asmens apie numatomą sutarties vertę;

20.3. Viešųjų pirkimų poskyris organizuoja pirkimo atlikimą su Komisija arba Pirkimo vykdytoju, priklausomai nuo maksimalios šio pirkimo vertės;

20.4. Viešųjų pirkimų poskyris arba Pirkimo vykdytojas parengia pirkimo sąlygas ir pateikia tvirtinti Vilniaus aps. VPK viršininkui arba jo įgaliotam asmeniui (išskyrus mažos vertės pirkimų atvejus);

20.5. Komisija arba Pirkimo vykdytojas atlieka pirkimą;

20.6. Vilniaus aps. VPK viršininkas ar jo įgaliotas asmuo su geriausią siūlymą pateikusiu tiekėju sudaro pirkimo sutartį. Jeigu pirkimo sutartis sudaroma žodžiu, prekių, paslaugų ar darbų priėmimo aktus ir sąskaitas faktūras pasirašo Pirkimo vykdytojas. Sutarties įvykdymą prižiūri Pirkimo iniciatorius bei sutartyje nurodyti asmenys, kuriuos Vilniaus aps. VPK viršininkas ar jo įgaliotas asmuo paskyrė atsakingais už pirkimo sutarties vykdymo priežiūrą bei valdymą asmenimis;

20.7. pasibaigus pirkimui, Komisija arba Pirkimo vykdytojas perduoda visus su pirkimu susijusius dokumentus Viešųjų pirkimų poskyriui;

20.8. Logistikos skyrius mokėjimų dokumentų bei juos pagrindžiančių dokumentų originalus perduoda Finansų skyriui.

21. Pirkimo iniciatorius, teikdamas 20.1 punkte nurodytą paraišką-užduotį kartu su tarnybiniu prašymu Vilniaus aps. VPK viršininkui ar viršininko pavaduotojui, joje nurodo šias pagrindines pirkimo sąlygas ir informaciją (3 priedas):

21.1. pirkimo objekto pavadinimą ir jo apibūdinimą, nurodant perkamų prekių, paslaugų ar darbų savybes, kokybės ir kitus reikalavimus (techninę specifikaciją), reikalingą kiekį ar apimtis, atsižvelgiant į visą pirkimo sutarties trukmę su galimais pratęsimais;

21.2. jei reikia – minimalius tiekėjų kvalifikacijos reikalavimus;

21.3. prekių pristatymo ar paslaugų bei darbų atlikimo terminus, pirkimo sutarties trukmę, kitas reikalingas pirkimo sutarties sąlygas;

21.4. galimybes pirkime taikyti aplinkosaugos kriterijus;

21.5. reikalingus planus, brėžinius ir projektus;

21.6. kitą reikalingą informaciją.

22. Vilniaus aps. VPK vykdo supaprastintus pirkimus per centrinę perkančiąją organizaciją arba iš jos (jei centrinė perkančioji organizacija sudariusi atitinkamų prekių, paslaugų ar darbų preliminariąsias sutartis).

23. Vilniaus aps. VPK supaprastinto pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją (toliau – įgaliotoji organizacija). Tokiu atveju įgaliotajai organizacijai nustatomos užduotys ir suteikiami visi įgaliojimai toms užduotims vykdyti.

24. Vilniaus aps. VPK Viešųjų pirkimų komisija turi teisę nutraukti supaprastintą pirkimą, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jį apmokėti ir pan.). Sprendimą dėl pirkimo nutraukimo gali priimti Komisija arba Pirkimo vykdytojas, priklausomai nuo to, kas atlieka konkretaus supaprastinto pirkimo procedūras. Pirkimo procedūros gali būti nutrauktos iki pirkimo sutarties sudarymo.

**IV. SUPAPRASTINTŲ PIRKIMŲ PASKELBIMAS**

25. Vilniaus aps. VPK supaprastintų pirkimų atlikimo atveju skelbia:

25.1. apie kiekvieną supaprastintą pirkimą, išskyrus supaprastintus pirkimus, atliekamus apklausos būdu šių Taisyklių nustatytais atvejais;

25.2. informacinį pranešimą, priėmęs sprendimą pirkti prekes, paslaugas ar darbus nepaskelbus apie pirkimą (toliau – informacinis pranešimas) šių Taisyklių 102.1.1, 102.1.2, 102.1.5, 102.2.1, 102.3.1, 102.3.2, 102.3.4, 102.3.5, 102.4.1, 102.5.1 punktuose nustatytais atvejais.
Vilniaus aps. VPK informacinį pranešimą skelbia bet kuriuo momentu, tačiau ne vėliau kaip per 5 darbo dienas iki pirkimo sutarties sudarymo, kai jis gali identifikuoti tiekėją, su kuriuo ketina sudaryti pirkimo sutartį (priėmęs sprendimą kreiptis į tiekėją pateikti pasiūlymą, jau pateikęs kvietimą tiekėjui dalyvauti pirkimo procedūrose, pasiūlymo vertinimo procedūros metu arba pripažinęs tiekėjo pasiūlymą tinkamu ar kai kviečiamas daugiau kaip vienas tiekėjas, patvirtinus pasiūlymų eilę);

25.3. apie sudarytą pirkimo sutartį ar preliminariąją sutartį, ją sudaręs dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė negu yra  nustatyta tarptautinio pirkimo vertės riba, ne vėliau kaip per 48 dienas po pirkimo sutarties  ar preliminariosios sutarties sudarymo;

25.4. pranešimą dėl savanoriško ex-ante skaidrumo, kai vykdomas supaprastintas pirkimas dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė negu yra nustatyta tarptautinio pirkimo vertės riba.

26. Visus skelbimus ir informacinius pranešimus perkančioji organizacija pateikia Viešųjų pirkimų tarnybai pagal jos nustatytus skelbiamos informacijos privalomuosius reikalavimus, standartines formas bei skelbimų teikimo tvarką. Papildomai skelbimai ir informaciniai pranešimai gali būti skelbiami perkančiosios organizacijos interneto svetainėje. Perkančioji organizacija užtikrina, kad šie skelbimai ir informaciniai pranešimai būtų paskelbti ne anksčiau negu „Valstybės žinių“ priede „Informaciniai pranešimai“ ir/ar Centrinėje viešųjų pirkimų infomacinėje sistemoje, o to paties skelbimo turinys visur būtų tapatus.

***Redakcija nuo 2011-01-01:***

*26. Visus skelbimus ir informacinius pranešimus perkančioji organizacija pateikia Viešųjų pirkimų tarnybai pagal jos nustatytus skelbiamos informacijos privalomuosius reikalavimus, standartines formas bei skelbimų teikimo tvarką. Papildomai skelbimai ir informaciniai pranešimai gali būti skelbiami perkančiosios organizacijos interneto svetainėje. Perkančioji organizacija užtikrina, kad šie skelbimai ir informaciniai pranešimai būtų paskelbti ne anksčiau nei Centrinėje viešųjų pirkimų infomacinėje sistemoje, o to paties skelbimo turinys visur būtų tapatus.*

27. Už skelbimo ir informacinio pranešimo turinį atsakinga perkančioji organizacija..

28. Skelbimo ar informacinio pranešimo  paskelbimo diena yra skelbimo paskelbimo data „Valstybės žinių“ priede „Informaciniai pranešimai“ ir/arba Centrinėje viešųjų pirkimų infomacinėje sistemoje.

***Redakcija nuo 2011-01-01:***

*28. Skelbimo ar informacinio pranešimo  paskelbimo diena yra skelbimo paskelbimo data Centrinėje viešųjų pirkimų infomacinėje sistemoje.*

**V. PIRKIMO DOKUMENTŲ RENGIMAS, PAAIŠKINIMAI, TEIKIMAS**

29. Pirkimo dokumentus pagal Pirkimo iniciatoriaus parengtas pagrindines pirkimo sąlygas rengia Viešųjų pirkimų poskyris arba Pirkimo vykdytojai, tvirtina Komisija (išskyrus mažos vertės pirkimo sąlygas). Pirkimo dokumentus rengiantys asmenys turi teisę gauti iš kitų Vilniaus aps. VPK darbuotojų visą informaciją, reikalingą pirkimo dokumentams parengti ir supaprastinto pirkimo procedūroms atlikti.

30. Pirkimo dokumentai gali būti nerengiami, kai apklausa vykdoma žodžiu.

31. Pirkimo dokumentai rengiami lietuvių kalba.

32. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Vilniaus aps. VPK nupirkti tai, ko reikia.

33. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.

34. Pirkimo dokumentuose, atsižvelgiant į pasirinktą supaprastinto pirkimo būdą, pateikiama ši informacija:

34.1. nuoroda į Vilniaus aps. VPK supaprastintų pirkimų taisykles, kuriomis vadovaujantis, vykdomas supaprastintas pirkimas (šių taisyklių pavadinimas, patvirtinimo data, visų pakeitimų datos);

34.2. jei apie pirkimą buvo skelbta – nuoroda į skelbimą;

34.3. Vilniaus aps. VPK valstybės tarnautojų ar darbuotojų, kurie įgalioti palaikyti ryšį su tiekėjais, pareigos, vardai, pavardės, adresai, telefonų ir faksų numeriai, elektroninio pašto adresai;

34.4. pasiūlymų, vykdant supaprastintą projekto konkursą – projektų (toliau šiame punkte – pasiūlymų) ir (ar) paraiškų pateikimo terminas (data, valanda ir minutė) ir vieta;

34.5. pasiūlymų ir (ar) paraiškų, rengimo ir pateikimo reikalavimai; jeigu numatoma pasiūlymus ir (ar) paraiškas priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas – informacija apie reikalavimus, būtinus pasiūlymams ir (ar) paraiškoms pateikti elektroniniu būdu, įskaitant ir kodavimą (šifravimą);

34.6. pasiūlymo galiojimo terminas;

34.7. prekių, paslaugų, darbų ar projekto pavadinimas, kiekis (apimtis), prekių tiekimo, paslaugų teikimo ar darbų atlikimo terminai;

34.8. techninė specifikacija;

34.9. informacija, ar pirkimo objektas skirstomas į dalis, kurių kiekvienai bus sudaroma pirkimo sutartis arba preliminarioji sutartis, ir ar leidžiama pateikti pasiūlymus tik vienai pirkimo objekto daliai, vienai ar kelioms dalims, ar visoms dalims; pirkimo objekto dalių, dėl kurių gali būti pateikti pasiūlymai, apibūdinimas;

34.10. informacija, ar leidžiama pateikti alternatyvius pasiūlymus, šių pasiūlymų reikalavimai;

34.11. jeigu numatoma tikrinti kvalifikaciją – tiekėjų kvalifikacijos reikalavimai, tarp jų ir reikalavimai atskiriems bendrą paraišką ar pasiūlymą pateikiantiems tiekėjams;

34.12. jeigu numatoma riboti tiekėjų skaičių – kvalifikacinės atrankos kriterijai bei tvarka, mažiausias kandidatų, kuriuos Vilniaus aps. VPK atrinks ir pakvies pateikti pasiūlymus, skaičius;

34.13. dokumentų sąrašas ir informacija, kurią turi pateikti tiekėjai, siekiantys įrodyti, kad jų kvalifikacija atitinka keliamus reikalavimus, taip pat informacija, kad Viešųjų pirkimų įstatymo 32 straipsnio 8 dalyje nurodytu atveju turi būti pateikiama pirkimo dokumentuose nurodytų minimalių kvalifikacinių reikalavimų atitikties deklaracija (jei Vilniaus aps. VPK to reikalauja);

34.14. informacija, kaip turi būti apskaičiuota ir išreikšta pasiūlymuose nurodoma kaina;

34.15. informacija, kad pasiūlymai bus vertinami litais. Jeigu pasiūlymuose kainos nurodytos užsienio valiuta, jos bus perskaičiuojamos litais pagal Lietuvos banko nustatytą ir paskelbtą lito ir užsienio valiutos santykį paskutinę pasiūlymų pateikimo termino dieną;

34.16. kur ir kada (diena, valanda ir minutė) bus atplėšiami vokai ar susipažįstama su elektroninėmis priemonėmis pateiktais pasiūlymais (toliau vadinama vokų su pasiūlymais atplėšimu);

34.17. vokų su pasiūlymais atplėšimo ir pasiūlymų nagrinėjimo procedūros, taip pat nurodant informaciją, ar tiekėjams leidžiama dalyvauti vokų su pasiūlymais atplėšimo procedūroje;

34.18. pasiūlymų vertinimo kriterijai, kiekvieno jų svarba bendram įvertinimui, vertinimo taisyklės ir procedūros. Pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, Vilniaus aps. VPK turi nurodyti pirkimo dokumentuose taikomų kriterijų svarbos eiliškumą mažėjančia tvarka;

34.19. siūlomos pasirašyti pirkimo (preliminariosios) sutarties svarbiausios sąlygos (kainos ar kainodaros taisyklės, atsiskaitymo tvarka, atlikimo terminai, sutarties nutraukimo tvarka ir kitos sąlygos pagal Viešųjų pirkimų įstatymo 18  straipsnio 6 dalį) arba pirkimo sutarties projektas;

34.20. jei reikalaujama – pasiūlymų galiojimo užtikrinimo ir (ar) pirkimo sutarties įvykdymo užtikrinimo reikalavimai;

34.21. jei Vilniaus aps. VPK numato reikalavimą, kad ūkio subjektų grupė, kurios pasiūlymas bus pripažintas geriausiu, įgytų tam tikrą teisinę formą – teisinės formos reikalavimai;

34.22. būdai, kuriais tiekėjai gali prašyti pirkimo dokumentų paaiškinimų;

34.23. pasiūlymų keitimo ir atšaukimo tvarka;

34.24. informacija, ar su projekto konkurso laimėtoju (laimėtojais) bus sudaroma pirkimo sutartis; informacija, ar tiekėjams bus mokama kompensacija, Vilniaus aps. VPK nutraukus projekto konkursą; informacija apie projekto konkurso laimėtojui (laimėtojams) ar dalyviams skiriamus prizus ar kitus apdovanojimus (kai tai taikoma);

34.25. terminas, iki kada nelaimėję projektai turi būti grąžinti projekto konkurso dalyviams;

34.26. pageidavimas, kad tiekėjas savo pasiūlyme nurodytų, kokius subrangovus, subtiekėjus ar subteikėjus ir kokiai pirkimo daliai atlikti jis ketina pasitelkti;

34.27. jeigu Vilniaus aps. VPK, vadovaudamasis Viešųjų pirkimų įstatymo 13 straipsniu, pirkimo dokumentuose nustato sąlygas, sudarančias galimybę pirkime dalyvauti tik neįgaliųjų socialinėms įmonėms, arba nustato, kad pirkimas bus atliekamas pagal remiamų asmenų, kurių dauguma yra neįgalieji, įdarbinimo programas, arba pirkimas atliekamas pagal Viešųjų pirkimų įstatymo 91 straipsnio reikalavimus – nuoroda į tokį pirkimą ir reikalavimas, kad tiekėjas pagrįstų, kad jis atitinka minėtų straipsnių reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją;

34.28. kita reikalinga informacija apie pirkimo sąlygas ir procedūras.

35. Pirkimo dokumentų sudėtinė dalis yra skelbimas apie supaprastintą pirkimą. Skelbimuose esanti informacija vėliau papildomai gali būti neteikiama.

36. Mažos vertės pirkimų atveju, tai pat, kai apklausos metu pasiūlymą pateikti kviečiamas tik vienas tiekėjas, pirkimo dokumentuose gali būti pateikiama ne visa Taisyklių 34 punkte nurodyta informacija, jeigu Vilniaus aps. VPK mano, kad informacija yra nereikalinga.

37. Pirkimo dokumentai tiekėjams turi būti prieinami nuo skelbimo apie pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per 3 darbo dienas, gavus prašymą. Kai pirkimo dokumentai skelbiami Centrinėje viešųjų pirkimų infomacinėje sistemoje ar Vilniaus aps. VPK interneto svetainėje, papildomai jie gali būti neteikiami.

38. Perkančioji organizacija pirkimo dokumentus (tarp jų kvietimai, pranešimai ir pan.), kuriuos įmanoma pateikti elektroninėmis priemonėmis, įskaitant technines specifikacijas, dokumentų paaiškinimus (patikslinimus), taip pat atsakymus į tiekėjų klausimus, skelbia Centrinėje viešųjų pirkimų informacinėje sistemoje kartu su skelbimu apie pirkimą. Jeigu pirkimo dokumentų neįmanoma paskelbti Centrinėje viešųjų pirkimų informacinėje sistemoje, perkančioji organizacija pirkimo dokumentus tiekėjui pateikia kitomis priemonėmis (asmeniškai, registruotu laišku, el. laišku ar faksu).

39. Tiekėjas gali paprašyti, kad Vilniaus aps. VPK paaiškintų pirkimo dokumentus. Vilniaus aps. VPK ne vėliau kaip per 3 darbo dienas nuo prašymo gavimo dienos atsako į kiekvieną tiekėjo rašytinį prašymą paaiškinti pirkimo dokumentus, jeigu jis gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Atsakydamas tiekėjui, Vilniaus aps. VPK kartu siunčia paaiškinimus ir visiems kitiems tiekėjams, kurie dalyvauja pirkime, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos.

40. Nesibaigus pasiūlymų pateikimo terminui, Vilniaus aps. VPK savo iniciatyva gali paaiškinti (patikslinti) pirkimo dokumentus, tikslinant ir paskelbtą informaciją. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos.

41. Jeigu Vilniaus aps. VPK rengia susitikimą su tiekėjais, jis surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris turi būti pateiktas tiekėjams Taisyklių 39 punkte nustatyta tvarka.

42. Jeigu pirkimo dokumentus paaiškinęs (patikslinęs) Vilniaus aps. VPK jų negali pateikti Taisyklių 39 ar 40 punktuose nustatytais terminais, jis privalo perkelti pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus. Vilniaus aps. VPK turi atsižvelgti į tai, kad, paaiškinus (patikslinus) pirkimo dokumentus (pvz., sumažinus tiekėjų kvalifikacijos reikalavimus), gali atsirasti naujų tiekėjų, norinčių dalyvauti pirkime, todėl pasiūlymų pateikimo terminą reikėtų nustatyti tokį, kad šie tiekėjai spėtų kreiptis dėl pirkimo dokumentų ir parengti pasiūlymus.

43. Pranešimai apie kiekvieną pirkimo pasiūlymų pateikimo termino nukėlimą išsiunčiami visiems tiekėjams, kurie dalyvauja tame pirkime. Jei pirkimo dokumentai skelbiami internete, ten pat paskelbiama apie termino nukėlimą. Šių Taisyklių IV skyriuje nurodytuose leidiniuose apie pasiūlymų pateikimo termino nukėlimą galima neskelbti, jeigu nekeičiama kita skelbime apie supaprastintą pirkimą paskelbta informacija ir jeigu nepaskelbus apie pasiūlymų pateikimo termino nukėlimą, nebus pažeisti pirkimų principai.

**VI. REIKALAVIMAI PASIŪLYMŲ IR PARAIŠKŲ RENGIMUI**

44. Pirkimo dokumentuose nustatant pasiūlymų (projektų) ir paraiškų rengimo ir pateikimo reikalavimus, turi būti nurodyta, kad:

44.1. pasiūlymas (projektas) ir paraiška turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis teikiamas pasiūlymas (projektas) ar paraiška – pateikti su saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus (šis reikalavimas neprivalomas mažos vertės pirkimų atvejais);

44.2. ne elektroninėmis priemonėmis teikiami pasiūlymai turi būti įdėti į voką, kuris užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (pasiūlymų pateikimo termino pabaigos);

44.3. jeigu Vilniaus aps. VPK numato pasiūlymus vertinti pagal ekonomiškai naudingiausio pasiūlymo vertinimo kriterijų, tiekėjai pasiūlymo kainą turi pateikti viename užklijuotame voke, o likusias pasiūlymo dalis (techninius pasiūlymo duomenis ir kitą informaciją bei dokumentus) – kitame užklijuotame voke (ant abiejų vokų pažymima, kokia informacija pateikiama). Šie abu vokai turi būti įdėti į bendrą voką, jis taip pat užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (pasiūlymų pateikimo termino pabaigos). Reikalavimas pasiūlymą pateikti dviejuose vokuose netaikomas pirkimą atliekant skelbiamų derybų būdu ar apklausos būdu, kai pirkimo metu gali būti deramasi dėl pasiūlymo sąlygų;

44.4. ne elektroninėmis priemonėmis supaprastintam projekto konkursui teikiami projektai pateikiami užklijuotoje pakuotėje su ant pakuotės užrašytu projekto devizu (trumpu projekto idėjos apibūdinimu). Kartu su projektu pateikiamas atskiras užklijuotas vokas su užrašytu tuo pačiu devizu. Voke turi būti įdėtas projekto devizo šifras – tiekėjo pavadinimas, kodas, buveinės adresas, telefono bei fakso numeriai ir projekto galiojimo užtikrinimo dokumentai (jeigu buvo reikalaujama). Supaprastinto atviro projekto konkurso atveju į šį voką įdedami tiekėjų kvalifikaciją patvirtinantys dokumentai;

44.5. pirkimo dokumentuose gali būti nustatyta, kad pasiūlymo (atskirų pasiūlymo dalių) lapai turi būti sunumeruoti, susiūti siūlu, kuris neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutinio lapo antroje pusėje siūlas užklijuojamas popieriaus lapeliu, ant kurio pasirašo tiekėjas arba jo įgaliotas asmuo. Pasiūlymo paskutinio lapo antroje pusėje nurodomas pasirašančiojo asmens vardas, pavardė ir pareigos, pasiūlymo lapų skaičius. Pasiūlymo galiojimo užtikrinimą patvirtinantis dokumentas (originalas) neįsiuvamas ir nenumeruojamas (jei toks dokumentas buvo reikalautas).

45. Pirkimo dokumentuose gali būti nurodyta, kad tiekėjas gali pateikti tik vieną pasiūlymą (po vieną pasiūlymą kiekvienai pirkimo daliai), išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimas suskirstytas į atskiras dalis, pagrįstais atvejais gali būti nurodyta, kad tiekėjas gali teikti pasiūlymą tik vienai ar kelioms, ar visoms pirkimo dalims.

**VII. TECHNINĖ SPECIFIKACIJA**

46. Atliekant supaprastinus pirkimus (išskyrus mažos vertės pirkimus), techninė specifikacija rengiama vadovaujantis Viešųjų pirkimų įstatymo 25 straipsnio nuostatomis. Tačiau rengiant techninę specifikaciją mažos vertės pirkimams, turi būti užtikrintas Viešųjų pirkimų įstatymo 3 straipsnyje nurodytų principų laikymasis.

47. Kiekviena perkama prekė, paslauga ar darbai turi būti aprašyti aiškiai ir nedviprasmiškai, aprašymas negali diskriminuoti tiekėjų ir turi užtikrinti jų konkurenciją.

48. Techninė specifikacija nustatoma, nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu. Šios savybės bei reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o Vilniaus aps. VPK įsigyti reikalingų prekių, paslaugų ar darbų.

49. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz.: našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip ...“, „ne mažiau kaip ...“) arba reikšmių diapazonais („nuo ... iki ...“). Tik pagrįstais atvejais reikšmės gali būti nurodomos tiksliai („turi būti lygu ...“).

50. Jeigu kartu su paslaugomis perkamos prekės ir (ar) darbai, su prekėmis – paslaugos, darbai, o su darbais – prekės, paslaugos, techninėje specifikacijoje atitinkamai nustatomi reikalavimai ir kartu perkamoms prekėms, darbams ar paslaugoms.

51. Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimami, vertinant mažiausios kainos kriterijumi.

52. Rengiant techninę specifikaciją, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai pirkimo objektai yra priimtini, įrašant žodžius „arba lygiavertis“.

53. Techninė specifikacija gali apimti ir aplinkos apsaugos reikalavimus. Pirkimo dokumentuose galima nustatyti tam tikrus reikalavimus, pavyzdžiui, gamybos būdui ar pagrindinėms naudojamoms medžiagoms (maisto produktai neapdoroti kenksmingomis medžiagomis, tam tikra naudojamų medžiagų dalis pagaminta iš perdirbtų žaliavų, energija pagaminta iš atsinaujinančių energijos šaltinių) arba tam tikrų produktų grupių arba paslaugų poveikiui aplinkai. Vilniaus aps. VPK, nustatydamas reikalavimus, gali remtis standartais ar ekologiniais ženklais (atsižvelgiama į Lietuvos Respublikos aplinkos ministro 2007-12-22 įsakymą Nr. D1-697, 2009-12-02 įsakymą Nr. D1-725, aktualias jų redakcijas ir kt. teisės aktus). Šiuo atveju jis nurodo standartuose ar ekologiniuose ženkluose keliamus reikalavimus pirkimo objekto savybėms ir kaip atitikimą šiems reikalavimams priima oficialių institucijų išduotus dokumentus ar gamintojo patvirtinimą.

54. Teisės aktuose nustatytiems prekių, darbų ar paslaugų atitikimui privalomiesiems techniniams reikalavimams gali būti paprašyta pateikti oficialių institucijų išduotus dokumentus (jei tokie išduodami).

55. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas ar paprašyti tiekėjo leidimo apžiūrėti pirkimo objektą.

56. Vilniaus aps. VPK iš anksto skelbia (kai tai privaloma) didelės apimties ir svarbos pirkimų dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė negu yra  nustatyta tarptautinio pirkimo vertės riba, techninių specifikacijų projektus. Vilniaus aps. VPK vadovaujasi Viešųjų pirkimų tarnybos prie Lietuvos Respublikos Vyriausybės direktoriaus 2009 m. gegužės 15 d. įsakymo Nr. 1S-49 „Dėl Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašo patvirtinimo“ (Žin., 2009, Nr. [60-2396](http://www3.lrs.lt/pls/inter/dokpaieska.showdoc_l?p_id=344542)) aktualios redakcijos nuostatomis.

**VIII. TIEKĖJŲ KVALIFIKACIJOS PATIKRINIMAS**

57. Siekiant įsitikinti, ar tiekėjas bus pajėgus įvykdyti pirkimo sutartį, vadovaujantis Viešųjų pirkimų įstatymo 32–38 straipsnių nuostatomis ir atsižvelgiant į Viešųjų pirkimų tarnybos direktoriaus 2003 m. spalio 20 d. įsakymu Nr. 1S-100 patvirtintas Tiekėjų kvalifikacijos vertinimo metodines rekomendacijas (Žin., 2003, Nr. 103-4623; 2009, Nr. 39-1505) (aktualią jų redakciją), pirkimo dokumentuose nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas.

58. Tiekėjų kvalifikacijos neprivaloma tikrinti, kai:

58.1. jau vykdytame supaprastintame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Vilniaus aps. VPK nepriimtinos kainos, o pirkimo sąlygos iš esmės nekeičiamos ir į apklausos būdu atliekamą pirkimą kviečiami visi pasiūlymus pateikę tiekėjai, atitinkantys Vilniaus aps. VPK nustatytus minimalius kvalifikacijos reikalavimus;

58.2. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

58.3. kai Vilniaus aps. VPK pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Vilniaus aps. VPK įsigijus skirtingų techninių charakteristikų prekių ar paslaugų, jis negalėtų naudotis anksčiau pirktomis prekėmis ar paslaugomis ar patirtų nuostolių;

58.4. prekių biržoje perkamos kotiruojamos prekės;

58.5. perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai;

58.6. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

58.7. prekės perkamos iš valstybės rezervo;

58.8. perkamos licencijos naudotis bibliotekiniais dokumentais ar duomenų (informacinėmis) bazėmis;

58.9. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;

58.10. perkamos teisėjų, prokurorų, profesinės karo tarnybos karių,Vilniaus aps. VPK valstybės tarnautojų, statutinių darbuotojų ir (ar) pagal darbo sutartį dirbančių darbuotojų mokymo paslaugos;

58.11. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

58.12. mažos vertės pirkimų atveju.

59. Vilniaus aps. VPK vietoje kvalifikaciją patvirtinančių dokumentų gali prašyti tiekėjų pateikti jo nustatytos formos pirkimo dokumentuose nurodytų minimalių kvalifikacinių reikalavimų atitikties deklaraciją. Tokiu atveju atitiktį minimaliems kvalifikaciniams reikalavimams patvirtinančių dokumentų reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu. Tokios deklaracijos perkančioji organizacija prašyti gali tais atvejais, kai pirkime pasirinktas pasiūlymų vertinimo kriterijus yra mažiausia kaina ir nėra atliekama kvalifikacinė atranka (vadovaujamasi Viešųjų pirkimų tarnybos direktoriaus 2010-04-15 įsakymu Nr. 1S-54, aktualia redakcija).

**IX. PASIŪLYMŲ NAGRINĖJIMAS IR VERTINIMAS**

60. Pasiūlymai turi būti priimami laikantis pirkimo dokumentuose nurodytos tvarkos. Pavėluotai gauti vokai su pasiūlymais neatplėšiami ir grąžinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejonių dėl pasiūlymų slaptumo, vokuose pateikti pasiūlymai nepriimami ir grąžinami juos pateikusiems tiekėjams. Jei pirkimas vykdomas elektroniniu būdu, nepriimami tokie pasiūlymai, kurie pateikti ne perkančiosios organizacijos nurodytomis el. priemonėmis (Centrinėje viešųjų pirkimų informacinėje sistemoje).

61. Vokus su pasiūlymais atplėšia, pasiūlymus nagrinėja ir vertina supaprastintą pirkimą atliekanti Komisija. Vokai su pasiūlymais atplėšiami Komisijos posėdyje. Posėdžio diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Esant nenumatytoms aplinkybėms, posėdžio laikas (pvz., nesusirenkant Komisijos kvorumui) ir posėdžio vieta (pvz., esant daugiau dalyvių, norinčių dalyvauti procedūroje) gali pasikeisti. Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Vokai atplėšiami ir tuo atveju, jei į procedūrą neatvyksta nė vienas tiekėjas. Kai supaprastintam pirkimui pasiūlymus leidžiama pateikti vien tik Centrinės viešųjų pirkimų informacinės sistemos priemonėmis, tiekėjų atstovai į vokų atplėšimo posėdį gali būti nekviečiami, o su vokų atplėšimo metu skelbtina informacija supažindinami Centrinės viešųjų pirkimų informacinės sistemos priemonėmis.

62. Jeigu pasiūlymus buvo prašoma pateikti dviejuose vokuose, vokai su pasiūlymais turi būti atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje  – vokai, kuriuose nurodytos kainos. Antras posėdis gali įvykti tik tada, kai Vilniaus aps. VPK patikrina, ar tiekėjų kvalifikacija ir pateiktų pasiūlymų techniniai duomenys atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir įvertinimo rezultatus Vilniaus aps. VPK privalo raštu pranešti visiems tiekėjams, kartu nurodyti antro vokų su pasiūlymais atplėšimo posėdžio laiką ir vietą. Jeigu Vilniaus aps. VPK, patikrinęs ir įvertinęs pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.

63. Atplėšus voką, dalyvaujantys posėdyje Komisijos nariai pasirašo pasiūlymo paskutinio lapo antrojoje pusėje, kai pasiūlymai susiūti, jei ne – kitoje lapo su kainos pasiūlymu pusėje (ši nuostata netaikoma, kai pasiūlymas perduodamas elektroninėmis priemonėmis, taip pat mažos vertės pirkimų atveju). Komisija vokų atplėšimo procedūros rezultatus įformina protokolu.

64. Vokų su pasiūlymais atplėšimo procedūroje dalyvaujantiems tiekėjams ar jų atstovams pranešama ši informacija:

64.1. pasiūlymą pateikusio tiekėjo pavadinimas;

64.2. kai pasiūlymai vertinami pagal mažiausios kainos kriterijų – pasiūlyme nurodyta kaina;

64.3. kai pasiūlymai vertinami pagal ekonomiškai naudingiausio pasiūlymo vertinimo kriterijų – pasiūlyme nurodyta kaina ir pagrindinės techninės pasiūlymo charakteristikos. Jeigu pageidauja nors vienas vokų su pasiūlymais atplėšimo procedūroje dalyvaujantis tiekėjas ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus;

64.4. kai pasiūlymai vertinami pagal ekonomiškai naudingiausio pasiūlymo vertinimo kriterijų ir prašoma pateikti pasiūlymus dviejuose vokuose, vokų su pasiūlymais, kuriuose yra techniniai pasiūlymo duomenys, atplėšimo procedūroje skelbiamos pagrindinės techninės pasiūlymo charakteristikos, o vokų su pasiūlymais, kuriuose nurodytos kainos, atplėšimo procedūroje – pasiūlyme nurodyta kaina;

64.5. ar pasiūlymas pasirašytas tiekėjo, ar jo įgalioto asmens, o elektroninėmis priemonėmis teikiamas pasiūlymas turi būti pateiktas su saugiu elektroniniu parašu (kai jis privalomas);

64.6. kai reikalaujama:

64.6.1. ar yra pateiktas pasiūlymo galiojimo užtikrinimas;

64.6.2. ar pateiktas pasiūlymas yra susiūtas, sunumeruotas;

64.6.3. ar pasiūlymas paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas pasirašančio asmens vardas, pavardė, pareigos bei pasiūlymą sudarančių lapų skaičius;

64.7. kai pasiūlymai pateikiami elektroninėmis priemonėmis – ar pasiūlymas pateiktas Vilniaus aps. VPK nurodytomis elektroninėmis priemonėmis, ar iki pasiūlymų pateikimo termino pabaigos niekas negalėjo peržiūrėti pasiūlyme pateiktos informacijos.

65. Jei pirkimas susideda iš atskirų pirkimo dalių, 64.1–64.4 punktuose nurodyta informacija, o jei reikia, ir kita 64 punkte nurodyta informacija skelbiama dėl kiekvienos pirkimo dalies. Tokia informacija turi būti nurodoma ir vokų atplėšimo posėdžio protokole.

66. Vokų su pasiūlymais atplėšimo metu Komisija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.

67. Apie vokų su pasiūlymais atplėšimo procedūrų metu paskelbtą informaciją pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau, supažindindamas su šia informacija, Vilniaus aps. VPK negali atskleisti tiekėjo pasiūlyme esančios konfidencialios informacijos.

68. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.

69. Vilniaus aps. VPK, nagrinėdamas pasiūlymus:

69.1. tikrina tiekėjų pasiūlymuose pateiktų kvalifikacinių duomenų atitikimą pirkimo dokumentuose nustatytiems minimaliems kvalifikacijos reikalavimams. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, galima prašyti tiekėjo juos patikslinti;

69.2. tikrina, ar pasiūlymas atitinka pirkimo dokumentuose nustatytus reikalavimus;

69.3. radęs pasiūlyme nurodytos kainos apskaičiavimo klaidų, gali paprašyti dalyvių per jo nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per Vilniaus aps. VPK nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

69.4. jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais;

69.5. kai pateiktame pasiūlyme nurodoma neįprastai maža kaina, galima pareikalauti iš tiekėjo raštiško kainos sudėtinių dalių pagrindimo;

69.6. tikrina, ar pasiūlytos ne per didelės kainos.

70. Vilniaus aps. VPK gali prašyti, kad dalyviai paaiškintų, patikslintų savo pasiūlymus, tačiau jis negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Tuo atveju, jei Vilniaus aps. VPK derasi su visais pasiūlymus pateikusiais dalyviais dėl kainos ir pasiūlymo sąlygų, negalima keisti suderėto rezultato, užfiksuoto derybų protokoluose.

71. Vilniaus aps. VPK atmeta pasiūlymą, jeigu:

71.1. pasiūlymą pateikęs dalyvis neatitinka pirkimo dokumentuose nustatytų minimalių kvalifikacijos reikalavimų arba Vilniaus aps. VPK prašymu nepatikslino pateiktų netikslių ar neišsamių duomenų apie savo kvalifikaciją;

71.3. pasiūlymas neatitiko pirkimo dokumentuose nustatytų reikalavimų;

71.4. dalyvis per Vilniaus aps. VPK nurodytą terminą neištaiso aritmetinių klaidų (jei buvo kreiptasi) ir (ar) nepaaiškina pasiūlymo, arba pasiūlymą paaiškina/patikslina taip, kad pasikeičia pasiūlymo esmė ir pirkimo dokumentų neatitinkantis pasiūlymas tampa juos atitinkantis;

71.4. buvo pasiūlyta neįprastai maža kaina arba tiekėjas (esant Vilniaus aps. VPK prašymui) nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

71.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Vilniaus aps. VPK nepriimtinos, kainos.

71.6. Vilniaus aps. VPK nustatė, kad dalyvis apie nustatytų kvalifikacijos reikalavimų atitiktį pateikė melagingą informaciją.

72. Dėl 71 punkte nurodytų priežasčių neatmesti pasiūlymai vertinami remiantis vienu iš šių kriterijų:

72.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu Vilniaus aps. VPK naudingiausią pasiūlymą, išrinktą pagal pirkimo dokumentuose nustatytus kriterijus, susijusius su pirkimo objektu: paprastai kokybės, kainos, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, efektyvumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko;

72.2. mažiausios kainos.

73. Perkant teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingas ar panašaus pobūdžio paslaugas, taip pat projekto konkurso atveju, pateikti pasiūlymai gali būti vertinami pagal Vilniaus aps. VPK nustatytus kriterijus, kurie nebūtinai turi remtis ekonomiškai naudingiausio pasiūlymo ar mažiausios kainos vertinimo kriterijais

74. Vilniaus aps. VPK pagal pirkimo dokumentuose nustatytus vertinimo kriterijus ir tvarką įvertinęs pateiktus dalyvių pasiūlymus, nustato pasiūlymų eilę ekonominio naudingumo mažėjimo arba kainų didėjimo tvarka (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas). Tais atvejais, kai, vertinant ekonomiškai naudingiausio pasiūlymo vertinimo kriterijumi, kelių tiekėjų pasiūlymų ekonominis naudingumas yra vienodas, vertinant mažiausios kainos kriterijumi – kelių tiekėjų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas. Mažos vertės pirkimų atveju pasiūlymų eilė gali būti nesudaroma.

75. Vilniaus aps. VPK apie pasiūlymų eilę nedelsdama (bet ne vėliau kaip per 3 darbo dienas) turi pranešti kiekvienam pasiūlymą pateikusiam dalyviui faksu arba elektroniniu paštu, kitomis elektroninėmis priemonėmis. Šis reikalavimas netaikomas, kai vykdomas mažos vertės pirkimas.

76. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu jis neatmestas pagal 71 punkto nuostatas.

**X. PIRKIMO SUTARTIS**

77. Kai pirkimo procedūros yra įvykdytos, pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis, pirkimo iniciatorius suderina su Valdymo organizavimo skyriaus Teisės poskyriu (toliau – Teisės poskyris) ir organizuoja pirkimo sutarties pasirašymą Vilniaus aps. VPK darbo reglamento (patvirtintas Vilniaus aps. VPK viršininko 2009 m. kovo 9 d. įsakymu Nr. 10-V-213) nustatyta tvarka.

78. Vilniaus aps. VPK sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu arba žodžiu. Kvietime raštu sudaryti pirkimo sutartį, nurodomas konkretus sutarties sudarymo atidėjimo terminas. Vilniaus aps. VPK nedelsdamas (bet ne vėliau nei per 5 darbo dienas) informuoja suinteresuotus kandidatus ir suinteresuotus dalyvius apie priimtą sprendimą sudaryti pirkimo sutartį ar preliminarią sutartį, ar sprendimą dėl leidimo dalyvauti dinaminėje pirkimo sistemoje ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Jei buvo priimtas sprendimas nesudaryti sutarties ar preliminarios sutarties pradėti pirkimą ar dinaminę pirkimų sistemą iš naujo, Vilniaus aps. VPK nurodo to priežastis.

79. Pirkimo sutartis turi būti sudaroma nedelsiant, bet ne anksčiau negu pasibaigė Viešųjų pirkimų įstatyme nustatytas pirkimo sutarties sudarymo atidėjimo terminas (t. y. 15 d.) ir ne vėliau kaip per 10 darbo dienų po šio termino pabaigos. Atidėjimo terminas gali būti netaikomas:

79.1. kai pagrindinė pirkimo sutartis sudaroma preliminariosios sutarties pagrindu arba taikant dinaminę pirkimo sistemą;

79.2. kai pasiūlymą pateikia tik vienas tiekėjas;

79.3. kai pasiūlymas buvo pateiktas žodžiu;

79.4. kai pirkimo sutarties vertė mažesnė kaip 10 tūkst. Lt.

80. Šių Taisyklių 25 punkte nurodytais atvejais, kai Vilniaus aps. VPK informacinį pranešimą skelbia „Valstybės žinių“ priede „Informaciniai pranešimai“ ir/ar Centrinėje viešųjų pirkimų informacinėje sistemoje, pirkimo sutartis gali būti sudaroma ne anksčiau kaip po 5 darbo dienų nuo informacinio pranešimo paskelbimo dienos.

***Redakcija nuo 2011-01-01:***

*80. Šių Taisyklių 25 punkte nurodytais atvejais, kai Vilniaus aps. VPK informacinį pranešimą skelbia Centrinėje viešųjų pirkimų informacinėje sistemoje, pirkimo sutartis gali būti sudaroma ne anksčiau kaip po 5 darbo dienų nuo informacinio pranešimo paskelbimo dienos.*

81. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, tai Vilniaus aps. VPK siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:

81.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;

81.2. tiekėjas neatvyksta sudaryti pirkimo sutarties iki Vilniaus aps. VPK nurodyto laiko (išskyrus atvejus, kai šalių susitarimu ar vienos iš šalių motyvuotu prašymu terminas nukeliamas);

81.3. tiekėjas atsisako sudaryti pirkimo sutartį pirkimo dokumentuose nustatytomis sąlygomis,

81.4. ūkio subjektų grupė, kurios pasiūlymas pripažintas geriausiu, neįgijo Vilniaus aps. VPK reikalaujamos teisinės formos;

81.5. tiekėjo pateikta sąžiningumo deklaracija yra melaginga.

82. Sudarant pirkimo sutartį, negali būti keičiama laimėjusio tiekėjo pasiūlymo kaina ar derybų protokole užfiksuota galutinė derybų kaina ir pirkimo dokumentuose bei pasiūlyme nustatytos sąlygos.

83. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti nustatyta:

83.1. pirkimo sutarties šalių teisės ir pareigos;

83.2. perkamos prekės, paslaugos ar darbai, jeigu įmanoma – tikslūs jų kiekiai;

83.3. kaina arba kainodaros taisyklės,nustatytos pagal Lietuvos Respublikos Vyriausybės arba jos įgaliotos institucijos patvirtintą metodiką;

83.4. atsiskaitymų ir mokėjimo tvarka;

83.5. prievolių įvykdymo terminai;

83.6. prievolių įvykdymo užtikrinimas;

83.7. ginčų sprendimo tvarka;

83.8. pirkimo sutarties nutraukimo tvarka;

83.9. pirkimo sutarties galiojimas;

83.10. jeigu sudaroma preliminarioji sutartis – jai būdingos nuostatos;

83.11. subrangovai, subteikėjai, subtiekėjai, jei vykdant sutartį jie pasitelkiami, ir jų keitimo tvarka.

84. Vilniaus aps. VPK pirkimo dokumentuose gali nustatyti pirkimo sutarties atlikimo sąlygas, susijusias su socialinėmis ir aplinkos apsaugos reikmėmis, jei jos atitinka Europos Bendrijos teisės aktus.

85. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 10 tūkst. Lt.

86. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus, nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Pirkimo sutartis vykdoma ir nutraukiama vadovaujantis Lietuvos Respublikos civiliniu kodeksu. Pirkimo sutarties sąlygų keitimu nebus laikomas sutarties koregavimas joje numatytomis aplinkybėmis, jei šios aplinkybės buvo aiškiai pateiktos pirkimo sąlygose.

**XI. PRELIMINARIOJI SUTARTIS**

87. Vilniaus aps. VPK, atlikęs supaprastintą pirkimą, gali sudaryti preliminariąją sutartį. Preliminariosios sutarties pagrindu jis gali sudaryti vieną ar kelias pirkimo sutartis (toliau šiame skyriuje – pagrindinė sutartis). Tiek sudarydamas preliminariąją sutartį, tiek jos pagrindu – pagrindinę sutartį, Vilniaus aps. VPK vadovaujasi Viešųjų pirkimų įstatymu ir šiomis Taisyklėmis.

88. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 10 tūkst. Lt, gali būti sudaroma žodžiu. Tuo atveju, kai pagrindinė sutartis sudaroma žodžiu, Taisyklių 91–95 punktuose nustatytas bendravimas su tiekėjais gali būti vykdomas žodžiu.

89. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės sutarties sąlygos: pirkimo sutarties objektas, kaina ir kiekiai ar apimtys arba kainos, kiekių ar apimčių nustatymo sąlygos, kitos sąlygos. Sudarant pagrindinę sutartį, šalys negali keisti esminių preliminariosios sutarties sąlygų. Vilniaus aps. VPK gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.

90. Vilniaus aps. VPK gali sudaryti preliminariąją sutartį su vienu arba su keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė sutartis sudaroma tik su tais tiekėjais, su kuriais buvo sudaryta preliminarioji sutartis.

91. Tais atvejais, kai preliminarioji sutartis sudaryta su vienu tiekėju ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją dėl pagrindinės pirkimo sutarties sudarymo.

92. Tais atvejais, kai preliminarioji sutartis sudaryta su vienu tiekėju ir joje buvo nustatytos esminės, bet ne visos pagrindinės pirkimo sutarties sąlygos, Vilniaus aps. VPK kreipiasi į tiekėją raštu, prašydamas papildyti pasiūlymą iki nustatyto termino ir nurodo, kad papildymas negali keisti pasiūlymo esmės.

93. Tais atvejais, kai preliminarioji sutartis sudaryta su keliais tiekėjais ir joje buvo nustatytos pagrindinės sutarties sąlygos, pagrindinė sutartis gali būti sudaroma neatnaujinant tiekėjų varžymosi. Preliminariojoje sutartyje nustatomos tiekėjo pasirinkimo sudaryti pagrindinę sutartį aplinkybės. Paprastai, tačiau ne visais atvejais, taikomas eiliškumo principas: Vilniaus aps. VPK pirmiausia kreipiasi į tiekėją, kurį laiko geriausiu, siūlydamas sudaryti preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę sutartį arba paaiškėjus, kad jis negalės tinkamai įvykdyti pagrindinės sutarties, Vilniaus aps. VPK kreipiasi į kitą tiekėją, iš likusių tiekėjų laikomą geriausiu, siūlydamas sudaryti pagrindinę sutartį, ir t. t., kol pasirenkamas tiekėjas, su kuriuo bus sudaroma pagrindinė sutartis.

94. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis šių Taisyklių 95 punkte nurodyta tvarka.

95. Atnaujindamas tiekėjų varžymąsi, Vilniaus aps. VPK:

95.1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;

95.2. išrenka geriausią pasiūlymą pateikusį tiekėją, vadovaudamasi preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę sutartį.

96. Pagrindinė sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę sutartį.

**XII. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS**

97. Pirkimai atliekami šiais būdais:

97.1. supaprastinto atviro konkurso;

97.2. supaprastinto riboto konkurso;

97.3. supaprastintų skelbiamų derybų;

97.4. supaprastinto konkurencinio dialogo;

97.5. supaprastinto atviro projekto konkurso;

97.6. supaprastinto riboto projekto konkurso;

97.7. apklausos (žodžiu, raštu).

98. Vilniaus aps. VPK, atlikdamas supaprastintus pirkimus, taip pat gali taikyti elektronines procedūras – elektroninį aukcioną ir dinaminę pirkimų sistemą.Vilniaus aps. VPK elektroninį aukcioną gali taikyti vykdydamas supaprastintą pirkimą supaprastinto atviro konkurso, supaprastinto riboto konkurso, apklausos būdais. Elektroninis aukcionas taip pat gali būti taikomas atnaujinant varžymąsi tarp preliminariosios sutarties šalių, kai preliminarioji sutartis sudaryta su keliais tiekėjais, ar sudarant pirkimo sutartį pagal dinaminę pirkimo sistemą.

99. Pirkimas supaprastinto atviro, supaprastinto riboto konkurso ar supaprastintų skelbiamų derybų būdu gali būti atliktas visais atvejais, tinkamai apie jį paskelbus.

100. Supaprastinto konkurencinio dialogo būdu pirkimas gali būti atliekamas, kai Vilniaus aps. VPK dėl pirkimo objekto sudėtingumo negali apibrėžti pirkimo objekto techninės specifikacijos ir siekia atrinkti vieną ar kelis iš tiekėjų pateiktų sprendinių.

101. Supaprastinto projekto konkursas gali būti vykdomas siekiant nustatyti geriausią planą ar projektą (paprastai teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingo ar panašaus pobūdžio) pateikusį tiekėją (tiekėjus), kai:

101.1. su supaprastinto projekto konkurso laimėtoju numatyta sudaryti paslaugų pirkimo sutartį

arba

101.2. supaprastinto projekto konkurso laimėtoją, laimėtojus ar dalyvius numatyta apdovanoti prizais ar kitaip atsilyginti už dalyvavimą. Šiuo atveju Vilniaus aps. VPK turi teisę derėtis su projekto konkurso laimėtoju arba visais laimėtojais (pirmąsias vietas užėmusiais dalyviais) dėl paslaugų atlikimo.

Vilniaus aps. VPK gali vykdyti supaprastintą atvirą projekto konkursą bei supaprastintą ribotą projekto konkursą.

102. Apklausos būdu pirkimas gali būti atliekamas, kai pagal Viešųjų pirkimų įstatymą ir šiose Taisyklėse nustatytas sąlygas apie supaprastintą pirkimą **neprivaloma skelbti**:

102.1. perkamos prekės, paslaugos ar darbai, kai:

102.1.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

102.1.2. atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Vilniaus aps. VPK nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Vilniaus aps. VPK nustatytus minimalius kvalifikacijos reikalavimus;

102.1.3. dėl įvykių, kurių Vilniaus aps. VPK negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Vilniaus aps. VPK;

**102.1.4. atliekami mažos vertės pirkimai esant bent vienai iš šių sąlygų:**

102.1.4.1. būtina skubiai įsigyti prekių, paslaugų ar darbų;

102.1.4.2. sudaromos prekių, paslaugų ar darbų pirkimo sutarties vertė neviršija 20 tūkst. Lt;

102.1.4.3. esant sąlygoms, nustatytoms šių Taisyklių 102.1.1, 102.1.2, 102.1.5, 102.2, 102.3, 102.4 ir 102.5 punktuose;

102.1.4.4. yra tik konkretus tiekėjas, kuris gali patiekti reikalingas prekes, pateikti paslaugas ar atlikti darbus ir nėra jokios kitos priimtinos alternatyvos (pvz., perkamos meninio, mokslinio pobūdžio paslaugos ir pan.);

102.1.4.5. už prekes atsiskaitoma pagal valstybės ar savivaldybės institucijų patvirtintus tarifus (pvz., šaltas vanduo, dujos, elektra ir pan.);

102.1.4.6. esant kitoms, objektyviai pateisinamoms aplinkybėms, dėl kurių netikslinga paskelbti apie pirkimą, pavyzdžiui, paskelbimas apie pirkimą reikalautų neproporcingai didelių Pirkimo vykdytojo arba Komisijos pastangų, laiko ir (ar) lėšų sąnaudų;

102.1.4.7. būtina skubiai įsigyti prekių, paslaugų ar darbų Vilniaus aps. VPK veiklos plano įgyvendinimui;

102.1.4.8. prenumeruojami laikraščiai, dienraščiai, periodiniai leidiniai ir žurnalai;

102.1.4.9. perkamos svečių maitinimo paslaugos;

102.1.4.10. perkami meno kūriniai, dovanos, suvenyrai, gėlės;

102.1.4.11. prekės ir paslaugos perkamos naudojant reprezentacinėms išlaidoms skirtas lėšas;

102.1.4.12. perkamos oro transporto paslaugos;

102.1.4.13. atskiroms pirkimo dalims, kai perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai numatoma sudaryti atskirą pirkimo sutartį, jei bendra tokių pirkimo dalių vertė be PVM yra ne didesnė kaip 10 procentų bendros visų pirkimo dalių vertės perkant panašias prekes ir paslaugas ir 1,5 procento  – perkant darbus;

102.1.4.14. perkama iš socialinių įmonių, įmonių, kuriose dirba daugiau kaip 50 procentų nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, įmonių, kuriose dirba daugiau kaip 50 procentų neįgaliųjų, ir įmonių, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, perkamos jų pagamintos prekės, teikiamos paslaugos ar atliekami darbai;

102.1.5. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

102.2. perkamos prekės ir paslaugos:

102.2.1. kai Vilniaus aps. VPK pagal ankstesnę pirkimo sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Vilniaus aps. VPK įsigijęs skirtingų techninių charakteristikų prekių ar paslaugų, jis negalėtų naudotis anksčiau pirktomis prekėmis ar paslaugomisar patirtų nuostolių;

102.2.2. prekių ir paslaugų, skirtų Lietuvos Respublikos diplomatinėms atstovybėms, konsulinėms įstaigoms užsienyje ir Lietuvos Respublikos atstovybėms prie tarptautinių organizacijų, kariniams atstovams ir specialiesiems atašė, pirkimams užsienyje;

102.2.3. prekės ir paslaugos yra perkamos naudojant reprezentacinėms išlaidoms skirtas lėšas;

102.3. perkamos prekės, kai:

102.3.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

102.3.2. prekių biržoje perkamos kotiruojamos prekės;

102.3.3. perkami muziejų eksponatai, archyviniai ir bibliotekiniai dokumentai,prenumeruojami laikraščiai ir žurnalai;

102.3.4. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;

102.3.5. prekės perkamos iš valstybės rezervo;

102.4. perkamos paslaugos, kai:

102.4.1. perkamos licencijos naudotis bibliotekiniais dokumentais ar duomenų (informacinėmis) bazėmis;

102.4.2. perkamos teisėjų, prokurorų, profesinės karo tarnybos karių, Vilniaus aps. VPK valstybės tarnautojų, pareigūnų ir (ar) pagal darbo sutartį dirbančių darbuotojų mokymo paslaugos;

102.4.3. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;

102.4.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

102.4.5. perkamos mokslo ir studijų institucijų mokslo, studijų programų, meninės veiklos, taip pat šių institucijų steigimo ekspertinio vertinimo paslaugos;

102.5. perkamos paslaugos ir darbai, kai:

102.5.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti pirkimo sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

102.5.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

**XIII. SUPAPRASTINTAS ATVIRAS KONKURSAS**

103. Vykdant supaprastintą atvirą konkursą, dalyvių skaičius neribojamas. Apie pirkimą skelbiama šiose Taisyklėse nustatyta tvarka.

104. Nepažeisdami viešųjų pirkimų principų, Viešųjų pirkimų komisija ir pirkimų vykdytojai turi teisę derėtis su dalyviais dėl pateiktų pasiūlymų turinio (kainos, apmokėjimo terminų ir pan.). Derybos turi būti protokoluojamos. Derybų protokolą pasirašo Komisija ir dalyvio, su kuriuo buvo derėtasi, įgaliotas atstovas.

105. Pasiūlymų pateikimo terminas negali būti trumpesnis negu 7 darbo dienos nuo skelbimo apie supaprastintą pirkimą paskelbimo „Valstybės žinių“ priede „Informaciniai pranešimai“ ir / arba Centrinėje viešųjų pirkimų informacinėje sistemoje.

***Redakcija nuo 2011-01-01:***

*105. Pasiūlymų pateikimo terminas negali būti trumpesnis negu 7 darbo dienos nuo skelbimo apie supaprastintą pirkimą paskelbimo Centrinėje viešųjų pirkimų informacinėje sistemoje.*

106. Jei supaprastinto atviro konkurso metu bus vykdomas elektroninis aukcionas, apie tai nurodoma skelbime apie supaprastintą pirkimą.

**XIV. SUPAPRASTINTAS RIBOTAS KONKURSAS**

107. Vilniaus aps. VPK supaprastintą ribotą konkursą vykdo etapais:

107.1. šiose Taisyklėse nustatyta tvarkaskelbia apie supaprastintą pirkimą ir, remdamasis paskelbtais kvalifikacijos kriterijais, atrenka tuos kandidatus, kurie bus kviečiami pateikti pasiūlymus;

107.2. vadovaudamasis pirkimo dokumentuose nustatytomis sąlygomis, nagrinėja, vertina ir palygina pakviestų dalyvių pateiktus pasiūlymus.

108. Nepažeisdami viešųjų pirkimų principų, Viešųjų pirkimų komisija ir pirkimų vykdytojai turi teisę derėtis su dalyviais dėl pateiktų pasiūlymų turinio (kainos, apmokėjimo terminų ir pan.). Derybos turi būti protokoluojamos. Derybų protokolą pasirašo Komisija ir dalyvio, su kuriuo buvo derėtasi, įgaliotas atstovas.

109. Paraiškų dalyvauti pirkime pateikimo terminas negali būti trumpesnis kaip 7 darbo dienos nuo skelbimo apie supaprastintą pirkimą paskelbimo „Valstybės žinių“ priede „Informaciniai pranešimai“ ir/arba Centrinėje viešųjų pirkimų informacinėje sistemoje dienos.

***Redakcija nuo 2011-01-01:***

*109. Paraiškų dalyvauti pirkime pateikimo terminas negali būti trumpesnis kaip 7 darbo dienos nuo skelbimo apie supaprastintą pirkimą paskelbimo Centrinėje viešųjų pirkimų informacinėje sistemoje dienos.*

110. Pasiūlymų pateikimo terminas negali būti trumpesnis kaip 7 darbo dienos nuo kvietimų pateikti pasiūlymus išsiuntimo tiekėjams dienos.

111. Vilniaus aps. VPK skelbime apie supaprastintą pirkimą nustato, kiek mažiausiai kandidatų bus pakviesta pateikti pasiūlymus ir kokie yra kandidatų kvalifikacinės atrankos kriterijai ir tvarka. Kviečiamų kandidatų skaičius negali būti mažesnis kaip 5.

112. Vilniaus aps. VPK, nustatydamas atrenkamų kandidatų skaičių, kvalifikacinės atrankos kriterijus ir tvarką, privalo laikytis šių reikalavimų:

112.1. turi būti užtikrinta reali konkurencija, kvalifikacinės atrankos kriterijai turi būti aiškūs ir nediskriminuojantys;

112.2. kvalifikacinės atrankos kriterijai turi būti nustatyti Viešųjų pirkimų įstatymo 35–38 straipsnių pagrindu.

113. Kvalifikacinė atranka turi būti atliekama tik iš tų kandidatų, kurie atitinka Vilniaus aps. VPK nustatytus minimalius kvalifikacijos reikalavimus.

114. Pateikti pasiūlymus turi būti pakviesta ne mažiau kandidatų negu Vilniaus aps. VPK nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų negu nustatytas mažiausias kviečiamų kandidatų skaičius, Vilniaus aps. VPK pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.

115. Konkurso metu Vilniaus aps. VPK negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.

116. Jei supaprastinto riboto konkurso metu bus vykdomas elektroninis aukcionas, apie tai nurodoma skelbime apie supaprastintą pirkimą.

**XV. SUPAPRASTINTOS SKELBIAMOS DERYBOS**

117. Vykdant supaprastintas skelbiamas derybas, apie supaprastintą pirkimą skelbiama šiose Taisyklėse nustatyta tvarka.

118. Supaprastintos skelbiamos derybos gali būti atliekamos:

118.1. skelbime apie supaprastintą pirkimą kviečiant suinteresuotus tiekėjus pateikti pasiūlymus;

118.2. skelbime apie supaprastintą pirkimą kviečiant suinteresuotus tiekėjus teikti paraiškas dalyvauti pirkime ir ribojant kandidatų, teiksiančių pasiūlymus, skaičių.

119. Kai ribojamas kandidatų skaičius, vykdoma kvalifikacinė atranka kaip nustatyta 112 ir 113 punktuose. Mažiausias skelbime apie supaprastintą pirkimą nurodomas kandidatų, kurie bus kviečiami derėtis, skaičius negali būti mažesnis kaip 3. Pateikti pasiūlymus turi būti pakviesta ne mažiau kandidatų, negu Vilniaus aps. VPK nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų negu nustatytas mažiausias kviečiamų kandidatų skaičius, Vilniaus aps. VPK pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.Pirkimo metu Vilniaus aps. VPK negali kviesti dalyvauti pirkime kitų, paraiškų nepateikusių, tiekėjų arba kandidatų, kurie neatitinka minimalių kvalifikacijos reikalavimų.

120. Jei kandidatų skaičius neribojamas, tiekėjai prašomi pateikti pirminius pasiūlymus iki pirkimo dokumentuose nurodyto termino, kuris negali būti trumpesnis nei nurodyta 105 punkte. Kai ribojamas kandidatų, kurie bus kviečiami derėtis, skaičius, paraiškų pateikimo terminas negali būti trumpesnis nei 7 darbo dienos nuo skelbimo apie pirkimą paskelbimo „Valstybės žinių“ priede „Informaciniai pranešimai“ ir/ar Centrinėje viešųjų pirkimų informacinėje sistemoje.

***Redakcija nuo 2011-01-01:***

*120. Jei kandidatų skaičius neribojamas, tiekėjai prašomi pateikti pirminius pasiūlymus iki pirkimo dokumentuose nurodyto termino, kuris negali būti trumpesnis nei nurodyta 105 punkte. Kai ribojamas kandidatų, kurie bus kviečiami derėtis, skaičius, paraiškų pateikimo terminas negali būti trumpesnis nei 7 darbo dienos nuo skelbimo apie pirkimą paskelbimo Centrinėje viešųjų pirkimų informacinėje sistemoje.*

121. Vilniaus aps. VPK derybas vykdo tokiais etapais:

121.1. tiekėjai prašomi pateikti pasiūlymus iki skelbime nurodyto termino pabaigos. Kai ribojamas kandidatų skaičius, pirminius pasiūlymus iki pirkimo dokumentuose nustatyto termino kviečiami pateikti kvalifikacinės atrankos metu atrinkti kandidatai;

121.2. Vilniaus aps. VPK susipažįsta su pirminiais pasiūlymais ir minimalius kvalifikacijos reikalavimus atitinkančius dalyvius (kai vykdoma kvalifikacinė atranka – visus pirminius pasiūlymus pateikusius dalyvius) kviečia derėtis;

121.3. su kiekvienu tiekėju atskirai deramasi dėl pasiūlymo sąlygų, siekiant geriausio rezultato. Pabaigus derybas, dalyvių gali būti prašoma pateikti galutinius kainos pasiūlymus užklijuotuose vokuose. Šių vokų atplėšimas ir kainos paskelbimas vyksta viešame posėdyje, kuriame turi teisę dalyvauti visi pasiūlymus pateikę tiekėjai ar jų atstovai;

121.4. vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus pasiūlymuose ir derybų protokoluose, nustatomas geriausias pasiūlymas.

122. Derybų metu turi būti laikomasi šių reikalavimų:

122.1. tretiesiems asmenims Vilniaus aps. VPK negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

122.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdamas informaciją, Vilniaus aps. VPK neturi diskriminuoti vienų tiekėjų kitų naudai;

122.3. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvio, su kuriuo derėtasi, įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai.

**XVI. APKLAUSA**

123. Vykdant supaprastintą pirkimą apklausos būdu, kreipiamasi į vieną ar kelis tiekėjus, prašant pateikti pasiūlymus pagal Vilniaus aps. VPK keliamus reikalavimus. Kai apklausa vykdoma po supaprastinto atviro, supaprastinto riboto konkurso ar supaprastintų skelbiamų derybų, atmetus visus pasiūlymus (ar negavus nė vieno pasiūlymo), į tiekėjus, atitinkančius minimalius kvalifikacijos reikalavimus, kreipiamasi dėl pasiūlymo pateikimo. Jei apklausos metu numatoma vykdyti elektroninį aukcioną, apie tai tiekėjams pranešama pirkimo dokumentuose.

124. Pasiūlymų pateikimo terminas pirkimą atliekant apklausos būdu turi būti ne trumpesnis nei 3 darbo dienos nuo kvietimo dalyvauti pirkime išsiuntimo tiekėjams dienos. Pasiūlymų pateikimo termino nustatytmas neturi pažeisti protingumo principų.

125. Nepažeisdami viešųjų pirkimų principų, Viešųjų pirkimų komisija ir pirkimų vykdytojai turi teisę derėtis su dalyviais dėl pateiktų pasiūlymų turinio (kainos, apmokėjimo terminų ir pan.). Derybos turi būti protokoluojamos. Derybų protokolą pasirašo Komisija ir dalyvio, su kuriuo buvo derėtasi, įgaliotas atstovas.

126. Vilniaus aps. VPK pirkimą vykdyti apklausos būdu gali visais atvejais, kurie numatyti šių Taisyklių 102 punkte. Vilniaus aps. VPK, prašydamas pateikti pasiūlymus, privalo kreiptis į ne mažiau kaip 3 galimus tiekėjus (atvejai nurodyti šių taisyklių 102 p.), išskyrus atvejus, numatytus 128 p., kai gali būti kreipiamasi į vieną tiekėją.

127. Vilniaus aps. VPK, priėmęs sprendimą pirkti prekes, paslaugas ar darbus neskelbdamas apie pirkimą, privalo paskelbti informacinį pranešimą Viešųjų pirkimų įstatymo 86 str. numatyta tvarka (išskyrus atvejus, numatytus 102.1.3, 102.1.4, 102.2.2, 102.2.3, 102.3.3, 102.4.2, 102.4.3, 102.4.4, 102.4.5, 102.5.2 punktuose).

128. Atliekant apklausą, perkančioji organizacija gali **kreiptis į vieną tiekėją** šių Taisyklių 102.1.1, 102.1.3, 102.1.4.1, 102.1.4.4, 102.1.4.7, 102.1.5, 102.2.1, 102.4.3, 102.5.1, 102.5.2 bei 102.1.4.8–102.1.4.12, 102.1.4.5 punktuose nurodytais atvejais.

**XVII. SUPAPRASTINTAS KONKURENCINIS DIALOGAS**

129. Pirkimą supaprastinto konkurencinio dialogo būdu atlieka Komisija. Komisija, atlikdama pirkimą supaprastinto konkurencinio dialogo būdu:

129.1. šiose Taisyklėse nustatyta tvarkaskelbia apie supaprastintą pirkimą. Skelbime apie supaprastintą pirkimą ir (arba) aprašomajame dokumente Vilniaus aps. VPK nurodo savo poreikius ir reikalavimus;

129.2. remdamasi paskelbtais kvalifikacijos kriterijais ir 112 ir 113 punktuose nustatyta tvarka, atrenka kandidatus ir kviečia juos pradėti supaprastintą konkurencinį dialogą. Kandidatams, kurie nekviečiami dalyvauti dialoge, pranešama apie atrankos rezultatus;

129.3. pradeda ir tęsia dialogą tol, kol gali nustatyti Vilniaus aps. VPK poreikius atitinkantį vieną ar kelis sprendinius;

129.4. baigusidialogą, apie tai praneša dalyvavusiems tiekėjams ir prašo pateikti galutinius pasiūlymus tų tiekėjų, kurių sprendiniai atitiko Vilniaus aps. VPK poreikius. Tiekėjams, kurie nekviečiami pateikti pasiūlymo, pranešama, kokių tiekėjų sprendiniai pasirinkti, nurodomos esminės jų pasirinkimo priežastys;

129.5. įvertina pateiktus pasiūlymus pagal kriterijus, nurodytus skelbime apie supaprastintą pirkimą ar aprašomajame dokumente, ir pasirenka ekonomiškai naudingiausią pasiūlymą.

130. Vykdant pirkimą supaprastinto konkurencinio dialogo būdu, ribojamas kandidatų, kurie bus pakviesti dialogo, skaičius. Vilniaus aps. VPKskelbime apie supaprastintą pirkimą nurodo mažiausią kviečiamų dialogo kandidatų skaičių, kuris negali būti mažesnis kaip 3 kandidatai, ir, jei reikia, didžiausią jų skaičių. Vilniaus aps. VPK dialogo turi pakviesti ne mažiau kandidatų negu Vilniaus aps. VPK nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų negu nustatytas mažiausias kviečiamų kandidatų skaičius, Vilniaus aps. VPK kviečia dialogo visus kandidatus, kurie atitinka keliamus minimalius kvalifikacijos reikalavimus. Pirkimo metu Vilniaus aps. VPK negali kviesti dalyvauti pirkime kitų, paraiškų nepateikusių, tiekėjų arba kandidatų, kurie neatitinka minimalių kvalifikacijos reikalavimų.

131. Vykdant pirkimą supaprastinto konkurencinio dialogo būdu, gali būti nustatomos viena po kitos einančios pakopos, kad būtų galima, remiantis skelbime apie supaprastintą pirkimą ar aprašomajame dokumente nurodytais kriterijais, laipsniškai mažinti konkurencinio dialogo metu aptariamų sprendinių skaičių. Skelbime apie supaprastintą pirkimą turi būti nurodyta, ar bus pasinaudota šia galimybe.

132. Vykdant pirkimą supaprastinto konkurencinio dialogo būdu, turi būti laikomasi šių sąlygų:

132.1. pasiūlymai vertinami taikant tik ekonomiškai naudingiausio pasiūlymo vertinimo kriterijų;

132.2. esminiai skelbime apie supaprastintą pirkimą arba aprašomajame dokumente pateikti elementai negali būti keičiami;

132.3. atrinkti kandidatai dalyvauti dialoge kviečiami raštu ir vienu metu;

132.4. dialogas vedamas su kiekvienu tiekėju atskirai. Tretiesiems asmenims negali būti atskleista jokia dialogo metu iš tiekėjo gauta informacija be šio sutikimo, taip pat tiekėjas negali būti informuojamas apie susitarimus, pasiektus su kitais tiekėjais. Dialogo metu visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija. Dialogo eiga turi būti protokoluojama. Dialogo protokolą turi pasirašyti Komisijos pirmininkas ir dalyvio, su kuriuo vestas dialogas, įgaliotas atstovas;

132.5. galutiniai pasiūlymai turi būti rengiami kiekvieno iš tiekėjų, kurie kviečiami pateikti pasiūlymus dialogo metu pateiktų ir patikslintų sprendinių pagrindu. Galutiniai pasiūlymai turi apimti visus būtinus ir pirkimui atlikti reikalingus elementus. Vilniaus aps. VPK dalyvių gali prašyti galutinius pasiūlymus paaiškinti, patikslinti ir smulkiai apibūdinti, tačiau toks paaiškinimas, patikslinimas, smulkus apibūdinimas arba papildoma informacija negali pakeisti pasiūlymo esmės arba dalyvavimo dialoge reikalavimų, iškreipti ar apriboti konkurencijos ir diskriminuoti tiekėjų;

132.6. Vilniaus aps. VPK gali prašyti ekonomiškai naudingiausią pasiūlymą pateikusio tiekėjo paaiškinti pasiūlymo aspektus arba patvirtinti pasiūlyme pateiktus įsipareigojimus su sąlyga, kad dėl to nebus pakeisti esminiai pasiūlymo ar kvietimo pateikti pasiūlymą reikalavimai ir tai nesukels pavojaus iškreipti konkurenciją ar neturės įtakos diskriminacijai atsirasti;

132.7. paraiškų dalyvauti supaprastintame konkurenciniame dialoge pateikimo terminas negali būti trumpesnis kaip 7 darbo dienos nuo skelbimo apie pirkimą paskelbimo „Valstybės žinių“ priede „Informaciniai pranešimai“ ir/arba CVP IS dienos.

***Redakcija nuo 2011-01-01:***

*132.7. paraiškų dalyvauti supaprastintame konkurenciniame dialoge pateikimo terminas negali būti trumpesnis kaip 7 darbo dienos nuo skelbimo apie pirkimą paskelbimo CVP IS dienos.*

133. Vilniaus aps. VPK konkurencinio dialogo dalyviams gali nustatyti prizus ir pinigines išmokas.

**XVIII. SUPAPRASTINTAS PROJEKTO KONKURSAS**

134. Vilniaus aps. VPK supaprastinto projekto konkursą gali vykdyti supaprastinto atviro arba supaprastinto riboto projekto konkurso būdu.

135. Projektų pateikimo terminas supaprastinto atviro projekto konkursui negali būti trumpesnis kaip 10 darbo dienų nuo skelbimo paskelbimo „Valstybės žinių“ priede „Informaciniai pranešimai“ ir/ar Centrinėje viešųjų pirkimų informacinėje sistemoje (mažos vertės pirkimų atveju – 7 darbo dienos).

***Redakcija nuo 2011-01-01:***

*135. Projektų pateikimo terminas supaprastinto atviro projekto konkursui negali būti trumpesnis kaip 10 darbo dienų nuo skelbimo paskelbimo Centrinėje viešųjų pirkimų informacinėje sistemoje (mažos vertės pirkimų atveju – 7 darbo dienos).*

136. Paraiškų dalyvauti supaprastintame ribotame projekto konkurse pateikimo terminas negali būti trumpesnis kaip 7 darbo dienos nuo skelbimo paskelbimo, projektų pateikimo terminas negali būti trumpesnis kaip 10 darbo dienų, mažos vertės pirkimų atveju – 7 darbo dienos nuo kvietimų pateikti pasiūlymus išsiuntimo tiekėjams dienos.

137. Dalyvių skaičius supaprastintame atvirame projekto konkurse neribojamas.

138. Supaprastinto projekto konkurso dokumentuose nurodomas kandidatų, kurie bus pakviesti pateikti projektus, skaičius negali būti mažesnis kaip 3. Taip pat nurodoma, kad mažiau kandidatų gali būti pakviesta tik tuo atveju, kai pateikiama mažiau paraiškų arba tiekėjai neatitiko kvalifikacijos reikalavimų.

139. Vilniaus aps. VPK supaprastintą ribotą projekto konkursą vykdo etapais:

139.1. Viešųjų pirkimų įstatymo ir šių Taisyklių nustatyta tvarka skelbia apie supaprastintą ribotą projekto konkursą ir, vadovaudamasis paskelbtais kvalifikacinės atrankos kriterijais, atrenka tuos kandidatus, kurie bus kviečiami pateikti projektus;

139.2. vadovaudamasis supaprastinto projekto konkurso dokumentuose nustatyta projektų vertinimo tvarka, nagrinėja, vertina ir palygina pakviestų dalyvių pateiktus projektus.

140. Vilniaus aps. VPK supaprastinto projekto konkurso dokumentuose (skelbime apie projekto konkursą) nurodo kandidatų, kurie bus atrinkti ir pakviesti pateikti projektus, skaičių ir kokie yra kandidatų išankstinės kvalifikacinės atrankos kriterijai.

141. Vilniaus aps. VPK, nustatydamas atrenkamų kandidatų skaičių bei išankstinės kvalifikacinės atrankos kriterijus, privalo laikytis Taisyklių 112 punkte nustatytų reikalavimų.

142. Vokai su projektais atplėšiami dviejuose Komisijos posėdžiuose. Pirmame atplėšiami vokai su projektais, antrame – vokai su devizų šifrais (vykdant projekto konkursą elektroninėmis priemonėmis, tiekėjų tapatybės atskleidžiamos antrame posėdyje). Apie šį posėdį Vilniaus aps. VPK visiems tiekėjams raštu praneša ne vėliau kaip prieš 3 dienas. Pranešime turi būti nurodyta vokų su devizų šifrais atplėšimo (susipažinimo su devizų šifrais) vieta, diena, valanda ir minutė. Posėdyje turi teisę dalyvauti visi projektus pateikę tiekėjai ar jų atstovai. Vokus atplėšia vienas iš Komisijos narių. Atplėšus vokus arba susipažinus su devizų šifrais, Komisija posėdyje dalyvaujantiems tiekėjams paskelbia projektų eilę ir projektų devizų šifrus. Vokų su projektų devizų šifrais atplėšimo ar susipažinimo procedūrą Komisija įformina atskiru protokolu.

143. Supaprastinto atviro projekto konkurso atveju po vokų su projektų devizų šifrais atplėšimo (susipažinimo) ir devizų šifrų paskelbimo Komisija privalo patikrinti, ar dalyviai atitinka supaprastinto projekto konkurso dokumentuose nustatytus kvalifikacijos reikalavimus, ir atmesti projektus tų dalyvių, kurių kvalifikacija neatitinka nustatytų reikalavimų. Komisija dalyvių kvalifikaciją tikrina jiems nedalyvaujant. Prireikus kandidatai ir dalyviai gali būti kviečiami atsakyti į pastabas, kurias Komisija yra pateikusi protokole.

144. Komisija vertina, palygina tik tuos projektus, kurie atitinka supaprastinto projekto konkurso dokumentuose išdėstytus reikalavimus. Projektai vertinami nedalyvaujant juos pateikusiems tiekėjams. Vertinami tik anonimiškai pateikti projektai.

145. Komisija privalo atmesti tuos projektus, kurie:

145.1. išsiųsti ar gauti po Vilniaus aps. VPK nustatyto galutinio projektų pateikimo termino;

145.2. pateikti pažeidžiant anonimiškumą;

145.3. neatitinka supaprastinto projekto konkurso dokumentuose išdėstytų reikalavimų.

146. Pateikti projektai vertinami pagal supaprastinto projekto konkurso dokumentuose nustatytus vertinimo kriterijus, numatytus Taisyklių 72 ir 73 punktuose. Supaprastinto projekto konkursui pateiktų projektų įvertinimui gali būti rengiamas viešas aptarimas, kuriame juos analizuoja Komisijos pakviesti ekspertai. Šio aptarimo išvados įforminamos protokolu. Komisijos nariai viešame aptarime savo nuomonės nepareiškia. Viešo aptarimo protokolas su ekspertų išvadomis pateikiamas Komisijai iki jos nustatyto termino. Ekspertai savo išvadas pateikia raštu. Ekspertų išvados Komisijai yra rekomendacinio pobūdžio.

147. Įvertinusi projektus, Komisija sudaro projektų eilę Komisijos suteiktų vertinimų mažėjimo tvarka. Esant reikalui, Komisija tame pačiame protokole pateikia projektams savo pastabas, reikalaujančias papildomo paaiškinimo. Vilniaus aps. VPK ne vėliau kaip per 3 darbo dienas nuo vokų su projektų devizų šifrais atplėšimo (susipažinimo) procedūros įforminimo (o supaprastinto atviro projekto konkurso atveju – ir dalyvių kvalifikacijos patikrinimo) raštu praneša kiekvienam kandidatui ir dalyviui apie projektų eilę, o kurio projektas neįrašytas į šią eilę – ir projekto atmetimo priežastis.

148. Komisija gali ir neskirti pirmosios vietos, jeigu mano, kad pateikti projektai atitinka formalius reikalavimus, tačiau, atsižvelgiant į projekto konkurso dokumentuose nurodytus tikslus, Vilniaus aps. VPK yra nepriimtini.

149. Vilniaus aps. VPK privalo grąžinti projekto konkurso dalyviams nelaimėjusius projektus iki konkurso dokumentuose nurodytos datos.

150. Vilniaus aps. VPK turi teisę su geriausią projektą pateikusiu dalyviu, o jeigu geriausius pasiūlymus pateikė keli tiekėjai – su vienu iš jų, sudaryti paslaugų, dėl kurių vyksta projekto konkursas, pirkimo sutartį. Dėl pirkimo sutarties sąlygų Vilniaus aps. VPK turi teisę derėtis.

151. Vilniaus aps. VPK turi teisę supaprastinto projekto konkurso laimėtoją, laimėtojus ar dalyvius apdovanoti prizais ar kitaip atsilyginti už dalyvavimą supaprastinto projekto konkurse.

**XIX. ELEKTRONINIS AUKCIONAS**

152. Elektroninis aukcionas vykdomas tik elektroninėmis priemonėmis. Elektroninį aukcioną Vilniaus aps. VPK gali vykdyti Centrinės viešųjų pirkimų informacinės sistemos priemonėmis arba kitomis elektroninėmis priemonėmis, jeigu jos atitinka Viešųjų pirkimų įstatymo 17 straipsnyje nustatytus reikalavimus.

153. Elektroniniam aukcionui pateikti pasiūlymai vertinami remiantis:

153.1. tik kaina, kai pasiūlymų vertinimo kriterijus yra mažiausia kaina,

arba

153.2. kaina ir (ar) naujomis pasiūlymo kriterijų reikšmėmis, nurodytomis pirkimo dokumentuose, kai pirkimo sutartis sudaroma su ekonomiškai naudingiausią pasiūlymą pateikusiu tiekėju.

154. Vilniaus aps. VPK, nusprendęs taikyti elektroninį aukcioną, tai nurodo skelbime apie supaprastintą pirkimą. Skelbime taip pat (*inter alia*) nurodoma ši informacija:

154.1. pasiūlymo kriterijų vertinamos reikšmės, jei jas galima išmatuoti ir išreikšti skaičiais arba procentais;

154.2. pasiūlymo vertė, kuri gali būti pateikta, ribos, susijusios su pirkimo objekto specifikacijomis;

154.3. informacija, kuri bus pateikiama elektroninio aukciono dalyviams, ir, jei reikia, kada su ja bus galima susipažinti;

154.4. atitinkama informacija apie elektroninio aukciono eigą;

154.5. sąlygos, kuriomis dalyviai galės teikti savo pasiūlymus, jei reikia, nurodomas mažiausias skirtumas tarp pasiūlymų;

154.6. atitinkama informacija apie naudojamą elektroninę įrangą, suderinimą ir ryšio technines specifikacijas.

155. Vilniaus aps. VPK, prieš pradėdamas elektroninį aukcioną:

155.1. atlieka pradinį išsamų pasiūlymų vertinimą pagal mažiausios kainos ar ekonomiškai naudingiausio pasiūlymo kriterijų ir nurodytą kiekvieno jų reikšmingumą;

155.2. kviečia elektroninėmis priemonėmis vienu metu visus dalyvius, kurie yra pateikę priimtinus pasiūlymus, pateikti naujas kainas ir (arba) naujas reikšmes. Kvietime nurodoma visa svarbi informacija, kaip dalyviui prisijungti prie elektroninės įrangos, elektroninio aukciono pradžios data ir laikas. Elektroninis aukcionas gali būti vykdomas keliais vienas po kito einančiais etapais. Elektroninis aukcionas negali prasidėti anksčiau kaip po 2 darbo dienų nuo tos dienos, kurią buvo išsiųsti kvietimai.

156. Kai pasiūlymas vertinamas pagal ekonomiškai naudingiausio pasiūlymo kriterijų, kartu su kvietimu pateikiami atitinkamo dalyvio išsamaus pasiūlymo savybių vertinimo reikšmių rezultatai. Kvietime taip pat nurodoma matematinė formulė, kuri bus taikoma naujų pasiūlymų eiliškumui automatiniu būdu nustatyti. Sudarant formulę, turi būti atsižvelgta į visų nustatytų pasiūlymų savybių vertinimo pagal konkrečia verte išreikštą kriterijų reikšmingumą, nurodytą skelbime apie pirkimą ar kituose pirkimo dokumentuose. Jei leidžiami alternatyvūs pasiūlymai, kiekvienam pasiūlymui nurodoma atskira formulė.

157. Kiekviename elektroninio aukciono etape Vilniaus aps. VPK vienu metu visiems dalyviams praneša informaciją, kurios turi pakakti, kad jie bet kuriuo metu galėtų nustatyti savo vietą pasiūlymų eilėje. Ji taip pat gali suteikti ir kitokią informaciją apie pateiktas kainas ir vertę, jei tai yra nurodyta pirkimo dokumentuose. Vilniaus aps. VPK taip pat bet kuriuo metu gali paskelbti dalyvių skaičių tame aukciono etape, tačiau jis negali atskleisti informacijos, leidžiančios atpažinti elektroninio aukciono dalyvį bet kuriame elektroninio aukciono etape.

158. Vilniaus aps. VPK uždaro elektroninį aukcioną vienu ar keliais būdais:

158.1. kvietime dalyvauti aukcione iš anksto nurodo nustatytą aukciono uždarymo datą ir laiką;

158.2. kai nebegauna naujų kainų arba naujų reikšmių, kurios atitiktų Vilniaus aps. VPK nustatytus reikalavimus dėl mažiausio skirtumo tarp teikiamų pasiūlymų. Šiuo atveju Vilniaus aps. VPK kvietime dalyvauti aukcione nurodo laiką, kuris turi praeiti nuo paskutinio pasiūlymo pateikimo iki elektroninio aukciono pabaigos;

158.3. kai baigiami visi kvietime dalyvauti nurodyti aukciono etapai. Vilniaus aps. VPK nusprendus, kad elektroninis aukcionas bus baigiamas pagal šį punktą ar kartu derinant su 158.2 punkto sąlyga, kvietime dalyvauti aukcione nurodomas kiekvieno aukciono etapo laiko grafikas.

159. Vilniaus aps. VPK, uždaręs elektroninį aukcioną, remdamasis elektroninio aukciono rezultatais, nustato laimėtoją, su kuriuo bus sudaryta pirkimo sutartis.

160. Vilniaus aps. VPK privalo deramai naudotis elektroniniu aukcionu ir jo netaikyti tokiu būdu, kad būtų užkirstas kelias konkurencijai, ji būtų apribota ar iškreipta arba kad būtų pakeistas skelbime apie pirkimą ir kituose pirkimo dokumentuose nurodytas pirkimo objektas.

**XX. DINAMINĖ PIRKIMŲ SISTEMA**

161. Vilniaus aps. VPK pirkimams atlikti gali taikyti dinaminę pirkimo sistemą. Pirkimas, taikant dinaminę pirkimo sistemą, atliekamas naudojant tik elektronines priemones.

162. Taikant dinaminę pirkimo sistemą, turi būti laikomasi atviros procedūros visuose pirkimo etapuose iki pirkimo sutarties sudarymo. Dinaminėje pirkimo sistemoje turi būti leidžiama dalyvauti visiems tiekėjams, kurie atitinka Vilniaus aps. VPK nustatytus kvalifikacinius reikalavimus ir yra pateikę orientacinį pasiūlymą, atitinkantį pirkimo dokumentų reikalavimus. Orientacinis pasiūlymas yra toks pasiūlymas, kuris gali būti patobulintas bet kuriuo metu per dinaminės pirkimo sistemos galiojimo laiką, su sąlyga, kad jis ir toliau atitiktų pirkimo dokumentuose nustatytus reikalavimus.

163. Taikydamas dinaminę pirkimo sistemą, Vilniaus aps. VPK:

163.1. Viešųjų pirkimų įstatymo nustatyta tvarka publikuoja skelbimą apie supaprastintą pirkimą, jame nurodydamas, kad bus taikoma dinaminė pirkimo sistema;

163.2. be kitų dalykų, pirkimo dokumentuose apibūdina pirkimo objektą, pateikia būtiną informaciją apie dinaminę pirkimo sistemą, taip pat naudojamą elektroninę įrangą, techninio prisijungimo priemones ir jų specifikacijas;

163.3. skelbime apie supaprastintą pirkimą nurodo interneto adresą, kuriuo iki dinaminės sistemos pabaigos elektroninėmis priemonėmis nevaržomai ir tiesiogiai galima susipažinti su pirkimo dokumentais.

164. Vilniaus aps. VPK suteikia galimybę visiems tiekėjams pateikti orientacinį pasiūlymą per visą dinaminės pirkimo sistemos galiojimo laiką. Vilniaus aps. VPK turi įvertinti pateiktus orientacinius pasiūlymus ne vėliau kaip per 15 dienų nuo orientacinio pasiūlymo pateikimo dienos. Vilniaus aps. VPK turi teisę pratęsti orientacinių pasiūlymų vertinimo terminą, jeigu nėra išsiųstas kvietimas pateikti pasiūlymus. Vilniaus aps. VPK nedelsdamas praneša tiekėjui apie leidimą dalyvauti dinaminėje pirkimo sistemoje arba apie jo orientacinio pasiūlymo atmetimą.

165. Prieš pakviesdamas tiekėjus pateikti pasiūlymą dėl konkretaus pirkimo, Vilniaus aps. VPK skelbia supaprastintą skelbimą apie pirkimą dinaminėje sistemoje ir kviečia visus suinteresuotus tiekėjus per nustatytą terminą, kuris negali būti trumpesnis kaip 7 darbo dienos nuo supaprastinto skelbimo publikavimo „Valstybės žinių“ priede „Informaciniai pranešimai“ ir/ar Centrinėje viešųjų pirkimų informacinėje sistemoje, pateikti orientacinį pasiūlymą pagal šių Taisyklių 164 punkto nuostatas. Vilniaus aps. VPK negali tęsti pirkimo procedūrų, kol jis nėra užbaigęs visų iki nustatyto termino pabaigos gautų orientacinių pasiūlymų vertinimo.

***Redakcija nuo 2011-01-01:***

*165. Prieš pakviesdamas tiekėjus pateikti pasiūlymą dėl konkretaus pirkimo, Vilniaus aps. VPK skelbia supaprastintą skelbimą apie pirkimą dinaminėje sistemoje ir kviečia visus suinteresuotus tiekėjus per nustatytą terminą, kuris negali būti trumpesnis kaip 7 darbo dienos nuo supaprastinto skelbimo publikavimo Centrinėje viešųjų pirkimų informacinėje sistemoje, pateikti orientacinį pasiūlymą pagal šių Taisyklių 164 punkto nuostatas. Vilniaus aps. VPK negali tęsti pirkimo procedūrų, kol jis nėra užbaigęs visų iki nustatyto termino pabaigos gautų orientacinių pasiūlymų vertinimo.*

166. Vilniaus aps. VPK, atlikdamas kiekvieną konkretų pirkimą pagal dinaminę pirkimo sistemą, kviečia visus tiekėjus, kuriems leista dalyvauti sistemoje, pateikti pasiūlymą. Tuo tikslu jis nustato ir kvietime tiekėjams nurodo pasiūlymo pateikimo terminą.

167. Vilniaus aps. VPK, vadovaudamasis pasiūlymų vertinimo kriterijais, nurodytais skelbime dėl dinaminės pirkimo sistemos sudarymo, nustato geriausią pasiūlymą pateikusį tiekėją ir su juo sudaro pirkimo sutartį. Prireikus šie kriterijai gali būti tiksliau suformuluoti šių Taisyklių
166 punkte nurodytame kvietime.

168. Dinaminė pirkimo sistema negali galioti ilgiau kaip ketverius metus.

169. Vilniaus aps. VPK negali taikyti dinaminės pirkimo sistemos taip, kad būtų trukdoma, ribojama ar iškreipiama konkurencija.

170. Vilniaus aps. VPK negali imti kokių nors mokesčių iš suinteresuotų tiekėjų arba dinaminės sistemos dalyvių.

**XXI. MAŽOS VERTĖS PIRKIMŲ YPATUMAI**

171. Mažos vertės pirkimai gali būti atliekami visais šiose Taisyklėse nustatytais supaprastintų pirkimų būdais, atsižvelgiant į šių būdų pasirinkimo sąlygas.

172. Atliekant mažos vertės pirkimus, apie kiekvieną supaprastintą pirkimą, išskyrus atvejus, kai šiose Taisyklėse nustatyta tvarka pirkimas atliekamas apklausos būdu, skelbiama Centrinėje viešųjų pirkimų informacinėje sistemoje. Skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. Nustatant pasiūlymų pateikimo terminą, atsižvelgiama į su pasiūlymu prašomą pateikti informaciją, į tiekėjams keliamus kvalifikacinius reikalavimus, pirkimo objekto sudėtingumą ir kitas aplinkybes.

173. Vilniaus aps. VPK turi nustatyti pakankamą terminą pateikti pasiūlymą kreiptis dėl pirkimo dokumentų paaiškinimo ir užtikrinti, kad paaiškinimai būtų išsiųsti visiems pirkime dalyvauti norintiems tiekėjams (prisijungusiems prie pirkimo).

174. Vilniaus aps. VPK mažos vertės pirkimų atveju pirkimo dokumentuose pateikia būtiną pasiūlymams parengti informaciją: pasiūlymų rengimo ir įforminimo reikalavimus, pirkimo objekto apibūdinimą, kvalifikacijos reikalavimus ir juos įrodančius dokumentus (jei kvalifikacijos reikalavimai keliami), informaciją apie pasiūlymų vertinimą, apie pagrindines pirkimo sutarties sąlygas.

175. Bendravimas su tiekėjais gali vykti žodžiu arba raštu.

176. Mažos vertės pirkimo apklausa **žodžiu** vykdoma:

176.1. kai sutarties vertė neviršija 10 tūkst. Lt;

176.2. kai dėl įvykių, kurių Vilniaus aps. VPK negalėjo iš anksto numatyti, būtina skubiai įsigyti reikalingų prekių, paslaugų ar darbų, o vykdant apklausą, prekių, paslaugų ar darbų nepavyktų įsigyti laiku (šiuo atveju sutarties suma gali viršyti 176.1 p. numatytą sumą).

177. Mažos vertės pirkimo apklausa **raštu** vykdoma, kai sutarties vertė viršija 10 tūkst. Lt.

178. Atliekant apklausą 176 ir 177 punktuose numatytu būdu (tais atvejais, kai apklausą vykdo Pirkimo vykdytojas), pildoma Mažos vertės pirkimo apklausos pažyma (2 priedas).

179. Į vokų atplėšimo procedūrą (arba susipažinimą su pateiktais pasiūlymais, jei pasiūlymai teikiami elektroninėmis priemonėmis), išskyrus pirkimą, kurio metu deramasi, tiekėjai gali būti nekviečiami. Informacija apie šią procedūrą ir tiekėjų pasiūlytas kainas, jei reikia – ir technines charakteristikas, tiekėjams siunčiama Centrinės viešųjų pirkimų informacinės sistemos priemonėmis, el. paštu, faksu ar kitaip.

180. Mažos vertės pirkimų apklausa vykdoma 102 p. ir 128 p. numatytais atvejais. Vykdant mažos vertės pirkimų apklausą, būtina apklausti ne mažiau kaip 3 tiekėjus, kurie vykdo su pirkimo objektu susijusią veiklą (išskyrus atvejus, nurodytus 128 p., bei visais atvejais, kai sutarties vertė neviršija 10 tūkst. Lt.

181. Pagal Viešųjų pirkimų įstatymą mažos vertės pirkimų apklausos atvejais informacinis pranešimas neskelbiamas.

182. Supaprastintų pirkimų atlikimas:

182.1. Vilniaus aps. VPK, atlikdamas supaprastintus pirkimus, privalo vadovautis Viešųjų pirkimų įstatymo I skyriaus 24 str. 2 d. 5, 9, 23 punktų, 27 str. 1 d., 41 str. 1 d., IV ir V skyrių reikalavimais (atlikdama mažos vertės pirkimus neprivalo vadovautis Viešųjų pirkimų įstatymo 17 str. 1, 2, 5, 7, 8 dalių, 18 str. 1, 2, 3, 4, 6 dalių reikalavimais, 24 str. 2 d. 5, 9, 23 punktų, 27 str. 1 dalies reikalavimais).

182.2. Vykdydamas mažos vertės pirkimus, Vilniaus aps. VPK neprivalo vadovautis Taisyklių 34, 39, 44, 51, 52, 61, 62, 63, 64, 65, 69, 81, 90, 91, 92, 93, 94, 95 ir 122.3 punktų reikalavimais.

183. Nepažeisdami viešųjų pirkimų principų, Komisija ir pirkimų vykdytojai turi teisę derėtis su dalyviais dėl pateiktų pasiūlymų turinio (kainos, apmokėjimo terminų ir pan.). Derybos turi būti protokoluojamos.

**XXII. SUPAPRASTINTŲ PIRKIMŲ DOKUMENTAVIMAS.
ATASKAITŲ PATEIKIMAS**

184. Viešųjų pirkimų poskyris informaciją apie kiekvieną atliktą supaprastintą pirkimą pateikia supaprastintų pirkimų žurnale (1 priede nurodyta forma). Pirkimams, vykdomiems pirkimų vykdytojų, gali būti sudarytas atskiras žurnalas.

185. Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo Pirkimo vykdytojas, pildoma tiekėjų apklausos pažyma (2 priedas).

186. Pirkimui pasibaigus, visus su pirkimu susijusius dokumentus Pirkimo vykdytojas ar Komisija nedelsiant perduoda Viešųjų pirkimų poskyriui.

187. Viešųjų pirkimų poskyryje saugomi šie pirkimo dokumentai:

187.1. Komisijos posėdžių protokolai (jei pirkimą atliko Komisija);

187.2. tiekėjų apklausos pažyma (jei pirkimą atliko Pirkimo vykdytojas);

187.3. tiekėjo siūlymas (jeigu pasiūlymas pateiktas raštu);

187.3. pirkimo sutarčių (jei sutartys sudaromos raštu) ir sąskaitų faktūrų kopijos.

188. Su pirkimu susiję dokumentai saugomi Lietuvos Respublikos archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos.

189. Vilniaus aps. VPK už kiekvieną supaprastintą pirkimą, įskaitant ir supaprastintą pirkimą, kurio metu sudaroma preliminarioji sutartis ar taikoma dinaminė pirkimo sistema, privalo pateikti pirkimo procedūrų ataskaitą pagal Viešųjų pirkimų tarnybos nustatytas formas ir reikalavimus. Ši ataskaita neteikiama, kai: supaprastintas pirkimas yra atliekamas pagal sudarytą preliminariąją sutartį; atliekamas mažos vertės pirkimas.

190. Vilniaus aps. VPK pagal Viešųjų pirkimų tarnybos nustatytas formas ir reikalavimus privalo pateikti visų per finansinius metus atliktų pirkimų ataskaitą už:

190.1. pirkimus, kai pagal preliminariąsias sutartis sudaromos pirkimo sutartys;

190.2. supaprastinti pirkimus, atliktus pagal Viešųjų pirkimų įstatymo 91 straipsnio reikalavimus;

190.3. mažos vertės pirkimus.

191. Ataskaitų teikimas vykdomas pagal Viešųjų pirkimų įstatymo numatytą tvarką. Už ataskaitos pateikimą atsakingas Viešųjų pirkimų poskyris.

**XXIII. INFORMACIJOS APIE SUPAPRASTINTUS PIRKIMUS TEIKIMAS**

192. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir Vilniaus aps. VPK pakviesti ekspertai, Vilniaus aps. VPK viršininkas, jo įgalioti asmenys. Ši informacija teikiama kitiems asmenims ir institucijoms, turinčioms tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgaliotiems Europos Sąjungos finansinę paramą administruojantiems viešiesiems juridiniams asmenims.

193. Vilniaus aps. VPK, Komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu kandidatams ir dalyviams, negali tretiesiems asmenims atskleisti Vilniaus aps. VPK pateiktos tiekėjo informacijos, kurios konfidencialumą nurodė tiekėjas. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai.

**XXIV. GINČŲ NAGRINĖJIMAS**

194. Visi ginčai, kylantys tarp Vilniaus aps. VPK ir tiekėjų, nagrinėjami vadovaujantis Viešųjų pirkimų įstatymo V skyriaus nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Vilniaus apskrities vyriausiojo policijos komisariatosupaprastintų viešųjų pirkimų taisyklių1 priedas  |

**SUPAPRASTINTŲ PIRKIMŲ ŽURNALAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil. Nr.**  | **Pirkimo objekto pavadinimas** | **BVPŽ kodas** | **Kiekis**  | **Tiekėjo, su kuriuo sudaryta sutartis, pavadinimas** | **Sutarties/****sąskaitos faktūros vertė (Lt )** | **Sutarties sudarymo/****Sąskaitos faktūros data**  | **Sutarties galiojimas****(jei yra)** | **T-klių punktas dėl pirkimo apklausos būdu** | **Papildoma informacija**  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

|  |  |
| --- | --- |
|  | Vilniaus apskrities vyriausiojo policijos komisariatosupaprastintų viešųjų pirkimų taisyklių2 priedas  |

**VILNIAUS APSKRITIES VYRIAUSIASIS POLICIJOS KOMISARIATAS**

# TIEKĖJŲ APKLAUSOS PAŽYMA Nr.

|  |  |
| --- | --- |
| **Data:** |  |

**1. Pirkimo objektas (pirkinys):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Prekės:** |  |  | **Paslaugos:** |  |  | **Darbai:** |  |

Pirkimo objekto pavadinimas ir trumpas aprašymas:

.................................................................................................................................................................................................................................................................................................................................................................................................................................................................................

Kiekis .........................................

|  |  |  |
| --- | --- | --- |
| **2. Vertinimo kriterijus**: | mažiausia kaina |  |
|  | ekonominis naudingumas |  |

**3. Tiekėjų pasiūlymai:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Dalyvio siūloma kaina Lt (su PVM) | Informacijos šaltinis |
|  |  |  |  |
|  |  |  |  |
|  |  |  |  |
|  |  |  |  |

Jeigu apklaustas tik vienas tiekėjas, to priežastys:

.....................................................................................................................................................................................................................................................................................................................................................

**4. Tinkamiausiu (-iais) pripažintas (-ti) tiekėjas (-ai):**

|  |  |
| --- | --- |
| Tiekėjo pavadinimas | Kaina Lt (su PVM) |
|  |  |

 **Pažymą užpildė:**

|  |  |
| --- | --- |
| Padalinys: |  |
| Vykdytojo pareigos | Vardas, pavardė | Parašas |
|  |  |  |
| Vadovo pareigos | Vardas, pavardė | Parašas |
|  |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus apskrities vyriausiojo

policijos komisariato

supaprastintų viešųjų pirkimų taisyklių

3 priedas

**PARAIŠKA-UŽDUOTIS**

Dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pirkimo

\_\_\_\_\_\_\_\_\_

(Data)

|  |  |  |
| --- | --- | --- |
| Eil.Nr. | Pavadinimas | Aprašymas |
| 1 | Pirkimo iniciatorius |  |
| 2 | Pirkimo objektas ir jo apibūdinimas, perkamo objekto kiekiai, apimtys |  |
| 3 | Planuojama maksimali pirkimo vertė |  |
| 4 | Numatoma sutarties galiojimo trukmė |  |
| 5 | Pateiktų pasiūlymų vertinimo kriterijus |  |
| 6 | Minimalūs tiekėjų kvalifikacijos reikalavimai |  |
| 7 | Prekių pristatymo, paslaugų suteikimo ar darbų atlikimo terminas |  |
| 8 | Galimybė taikyti aplinkosaugos kriterijus |  |
| 9 | Planai, brėžiniai, projektai |  |
| 10 | Kita informacija |  |

Pirkimo iniciatorius

*(pareigos, vardas, pavardė, parašas)*

Viešųjų pirkimų poskyris

*(pareigos, vardas, pavardė, parašas)*